Don’t Look Up: Η κωμωδία του Adam McKay είναι μια από τις 5 καλύτερες ταινίες της χρονιάς | Nitro.gr\nDon't Look Up: Η κωμωδία του Adam McKay είναι μια από τις 5 καλύτερες ταινίες της χρονιάς\nΜε το Don’t Look Up ο Adam McKay επανεφεύρει το δίπολο «μαύρη κωμωδία»\nΤο Don’t Look Up είναι από τις ταινίες που από την πρώτη στιγμή είχαν δημιουργήσει συζήτηση και προσδοκίες. Πώς αλλιώς να υποδεχτεί κανείς μια ταινία όπου πρωταγωνιστούν οι Leonardo DiCaprio, Jennifer Lawrence, Meryl Streep, Timothee Chalamet, Jonah Hill, Cate Blanchett, Mark Rylance, Ariana Grande και κάμποσοι ακόμα αστέρες; Είναι σαν να παίζει τελικό Ευρωλίγκας η Ρεάλ με την ΤΣΣΚΑ. Μαζεύονται πολλά τρόπαια.\nΠώς αλλιώς να αντιμετωπίσει κανείς το Don’t Look Up όταν πρόκειται για σενάριο και σκηνοθεσία του Adam McKay, του ανθρώπου που μας έδωσε το Big Short και το Vice;\nΣίγουρα δεν αξίζει στην ταινία η αντιμετώπιση που έχει ως τώρα από τους κριτικούς που την έχουν πάει στο 58% στο Rotten Tomatoes και απλώς αναρωτιέσαι αν όντως είδες την ίδια ταινία με αυτούς. Γιατί το Don’t Look Up είναι μια από τις ταινίες της χρονιάς και δύσκολα μπορεί κανείς να βρει κάτι που δικαιολογεί το να βρίσκεται τόσο χαμηλά, ιδίως από τη στιγμή που στο IMDB έχει 7.5, ενώ το Empire της έχει βάλει 4 στα 5 αστέρια.\nΝαι, πιθανώς να μην απασχολήσει την Ακαδημία για τα Όσκαρ, αν και η ερμηνεία του DiCaprio και δευτερευόντως της Lawrence, ίσως θα έπρεπε, αλλά δεν πρόκειται επ΄ουδενί για μια χαζοκωμωδία, για μια αφελή ταινία. Και σκηνοθετικά, και σεναριακά, και ερμηνευτικά, το Don’t Look Up δικαιολογεί την αποθέωση και τις προσδοκίες.\nΟ αστροφυσικός Randall Mindy και η διδακτορικός Kate Debiaski ερευνούν με το τηλεσκόπιο τις κινήσεις των διαστημικών σωμάτων, με την Kate να εστιάζει λίγο έξω από το ηλιακό σύστημα. Εκεί βλέπει ένα σώμα που δεν της κολλάει μαζί με αυτά που θα έπρεπε είναι εκεί. Πρόκειται για έναν κομήτη μήκους 10 χιλιομέτρων που κατευθύνεται προς τη Γη και σε 6 μήνες θα σκάσει στον Ειρηνικό, εξαφανίζοντας κάθε μορφή ζωής από τον πλανήτη.\nΟι δύο επιστήμονες τα χάνου. Δε μπορούν να πιστέψουν ότι αντικρύζουν την καταστροφή του ανθρώπινου πολιτισμού, του πλανήτη ολόκληρου. Ενημερώνουν τους ανωτέρους τους και τάχιστα τους κλείνουν ραντεβού με την Πρόεδρο των ΗΠΑ, την Janie Orlin. Εκεί θα έρθουν αντιμέτωποι με τη σφραγίδα της εξαφάνισης κάθε ζωής. Η Orlin είναι ο θηλυκός Donald Trump, βρίσκεται εν μέσω ενός σκανδάλου, καθώς πρότεινε για Ανώτατο Δικαστή έναν γερουσιαστή που έστελνε το μόριο του σε κοπέλες και ήταν στην ουσία ένας πορνοστάρ, και δεν προτίθεται να ασχοληθεί με το ζήτημα.\nΔεν τους μένει άλλο από το να βγουν στην τηλεόραση και στις εφημερίδες. Μέσω της New York Herald τους κανονίζουν να βγουν στην πρωινή εκπομπή της Brie και του Jack. Ελάχιστοι θα δώσουν σημασία στα λεγόμενα τους, θα εστιάζουν σε άσχετα πράγματα, η Kate θα έχει ένα ξέσπασμα που θα την θέσει εκτός, ο Randall θα δει να τον αποκαλούν σέξι επιστήμονα και θα παρασυρθεί, το κοινό θα νοιαστεί περισσότερο για τον χωρισμό της ποπστάρ Riley Bina με τον Dj Celo και κανένας δε θα νοιαστεί που ο θάνατος όλων πλησιάζει.\nΌταν όμως η Orlin δει τα ποσοστά αποδοχής της να πέφτουν κατακόρυφα, θα στήσει ολόκληρη παράσταση για ένα σχέδιο επίθεσης στον κομήτη ώστε να αλλάξει η πορεία του. Θα εμπλακεί όμως ένας χορηγός της πολιτικής της καριέρας, ο Peter Isherwell, ιδρυτής ενός νέου κινητού που αποτελεί τη νέα εμπειρία εμβύθισης στον ψηφιακό κόσμο και αντί να πέσουν πύραυλοι στον κομήτη, θα επιχειρηθεί να σπάσει ο κομήτης σε πολλά μικρά κομμάτια και να πέσει στη Γη για να εκμεταλλευτεί ο Isherwell τα μεταλλικά του στοιχεία.\nΟ πλανήτης είναι μπροστά στον θάνατο του και ο Randall με την Kate θα καταλάβουν ότι το ανθρώπινο είδος είναι…απλά πανηλίθιο. Και ανίκανο να αντιληφθεί την κρισιμότητα της κατάστασης. «Πρέπει να είστε ευχάριστοι στο κοινό, να τους προκαλούμε χαρά και καλή διάθεση» λένε στον Randall και την Kate οι δύο παρουσιαστές της εκπομπής.\nΤο Don’t Look Up είναι μια άψογη μαύρη κωμωδία, Για πολλούς είναι αδύνατον να περιγραφεί και να γίνει review στην ταινία του McKay. Αλήθεια είναι αυτό. Δεν μπορεί να μεταφερθεί η εμπειρία ενός θεατή στον άλλον. Θα γράψω εγώ ότι στα 3/4 της ταινίας το γέλιο είναι αβίαστο και το χιούμορ υψηλού επιπέδου γιατί ακριβώς δεν βασίζεται στο επιτηδευμένο και σε φράσεις που είναι εκ φύσεως χιουμοριστικές. Κάθε συμπεριφορά μη δραματική σε μια συνθήκη καταστροφής του πλανήτη, σε έναν Αρμαγεδδόνα, είναι δυνητικά αστεία.\nΜε το καστ του Don’t Look Up το δυνητικό γίνεται πραγματικό. Η Meryl Streep, ο Jonah Hill, η Cate Blanchett και ο Tyler Perry αποτελούν την πλαισίωση των δύο πρωταγωνιστών, του DiCaprio και της Lawrence, που βιώνουν το δράμα. Γύρω γύρω αφέλεια και στη μέση οδύνη. Αυτός ο συνδυασμός, με το κατάλληλο σενάριο, μπορεί να είναι αστείος, καυστικός, μα και δραματικός. Όπως και γίνεται με το reverse στο τελευταίο μισάωρο της ταινίας, όπου ο κομήτης δεν είναι πια μια θεωρία συνωμοσίας για να στερηθούν οι Αμερικάνοι την ελευθερία τους να χρησιμοποιούν όπλα, όπως λένε κάποιοι «πυροβολημένοι».\nΤο Don’t Look Up, αν και γυρίστηκε λίγο πριν το ξεκίνημα της πανδημίας, έγινε τόσο επίκαιρο και προφητικό, γιατί περιγράφει την άρνηση του κόσμου να εμπιστευτεί τους επιστήμονες. Λίγο γνώριμη συνθήκη, δε νομίζετε..; Παράλληλα, κάνει αυτή την αντιστροφή, βάζοντας μια θηλυκή εκδοχή του Trump, ενώ όπως είπε ο Jonah Hill στον Jimmy Fallon, υποδύθηκε επιτήδες έναν γιο σεξουαλικά προσκολλημένο στη μητέρα του, την Πρόεδρο, για να κάνει reference στην ατάκα του Trump ότι η κόρη του Ivanka θα δεχόταν το φλερτ του, αν δεν ήταν κόρη του.\nΓια όλα τα παραπάνω το Don’t Look Up είναι μια απ΄τις 4-5 καλύτερες ταινίες του Χόλιγουντ για το 2021 και απέχει παρασάγγας από τις βαθμολογίες που παίρνει. Να μιλήσουμε με αστεράκια; Θα μιλήσουμε: 4 αστέρια για πλάκα.\n* Το Don’t Look Up κυκλοφορεί από σήμερα στις αίθουσες από την Odeon και στις 24/12 θα είναι στο Netflix\nDON'T LOOK UP NETFLIX ΛΕΟΝΑΡΝΤΟ ΝΤΙΚΑΠΡΙΟ ΤΑΙΝΙΑ ΤΖΕΝΙΦΕΡ ΛΟΡΕΝΣ


Η 2η σεζόν του Bridgerton θα αργήσει αλλά θα αξίζει!\nΌσα ξέρουμε μέχρι στιγμής για το μέλλον της σειράς που έσπασε όλα τα ρεκόρ!\nΑν κρίνουμε απ’ τα νούμερα που σημειώνει, υπάρχουν λίγες πιθανότητες να μην έχεις δει το Bridgerton. Κι αν δεν το έχεις κάνει, σταμάτα κάπου εδώ να διαβάζεις γιατί θα κάνουμε μερικά spoilers, και επίστρεψε στο άρθρο μόλις τελειώσεις την 1η σεζόν για να μάθεις όσα περιμένουμε στην 2η σεζόν του Bridgerton.\nΕάν ανήκεις, όμως, σε όλο τον φυσιολογικό υπόλοιπο πληθυσμό που είδε τη σειρά μέσα σε ένα Σαββατοκύριακο, άνοιξες αυτό το άρθρο για να πάρεις τις απαντήσεις που ψάχνεις!\nΗ σειρά- φαινόμενο με την υπογραφή της Shonda Rhimes έχει μπει στο top 10 και έχει σκαρφαλώσει στη νούμερο 1 θέση σε 76 χώρες!\nΠρόκειται να γίνει η σειρά με το πέμπτο μεγαλύτερο άνοιγμα για original σειρά του Netflix, με τα ρεκόρ να ξεπερνούν ακόμα κι εκείνα του The Queen’s Gambit!\nTo story της σειράς:\nΗ ιστορία είναι βασισμένη στα μυθιστορήματα της Αμερικανίδας συγγραφέως Julia Quinn και εκτυλίσσεται το 1813 στο Λονδίνο και το Μπαθ της αριστοκρατίας. Εκεί παρακολουθούμε την οικογένεια Bridgerton, όπου ο πατέρας έχει φύγει από τη ζωή και η μητέρα, με τη βοήθεια των γιων της, προσπαθεί ν’ αποκαταστήσει την πρωτότοκη κόρη της, Daphne, η οποία πρέπει ν’ αποκατασταθεί για να πάρουν σειρά κι οι υπόλοιπες κόρες. Εκεί ζει και η οικογένεια Featherington, επίσης με τρεις κόρες και μία ανιψιά που ντεμπουτάρουν κι αναζητούν γαμπρό.\n“Ρουφήξαμε” την 4η σεζόν του The Crown και μάθαμε τα πάντα για τον 5ο κύκλο που θα επικεντρωθεί στον προβληματικό γάμο του Καρόλου και της Νταϊάνα\nΌσα ξέρουμε για τη 2η σεζόν του Bridgerton:\nΗ 1η σεζόν μας άφησε με την Daphne να γεννάει το παιδί του Simon, ενώ πέρασαν μια ολόκληρη σεζόν γεμάτη δράμα, πολύ σεξ, συγκρούσεις και πάθος. Στο τέλος, η αγάπη νίκησε τα πάντα και οι δυο τους έγιναν γονείς. Λίγο πριν το φινάλε, μάθαμε και ποια είναι και η συγγραφέας της σκανδαλοθηρικής στήλης για την καλή κοινωνία που ξέρει όλα τα μυστικά!\nΠάμε τώρα να μπούμε στα πρακτικά της 2ης σεζόν…\nΣύμφωνα με τον προηγούμενο προγραμματισμό του Netflix, τα γυρίσματα του δεύτερου κύκλου θα γινόντουσαν τον περασμένο Ιούλιο, όμως, πήραν αναβολή λόγω της πανδημίας. Η συγκεκριμένη καθυστέρηση σημαίνει πως σίγουρα δεν θα δούμε τη νέα σεζόν πριν τις αρχές του 2022.\nΑξίζει να σημειώσουμε ότι τα βιβλία της Julia Quinn στα οποία βασίζεται η σειρά είναι 8, ένα για το κάθε τέκνο της οικογένειας Bridgerton. Παράλληλα, υπάρχουν δύο ακόμα συλλογές για την μυστηριώδη συγγραφέα Lady Whistledown, αλλά και κάποιες σύντομες νουβέλες που εξυπηρετούν την υπόθεση. Η συγγραφέας έχει ανακοινώσει πως αυτή τη στιγμή συγγράφει ένα prequel για να γνωρίσουμε τους Bridgerton όταν ήταν παιδιά.\nΗ λογική λέει ότι η 2η σεζόν της σειράς θα βασιστεί στο δεύτερο βιβλίο, το οποίο παρουσιάζει τον Anthony να προσπαθεί να βρει ταίρι, μετά την απόρριψη της Siena.\nΜπορεί να εικάζουμε ότι ο Anthony θα είναι ο πρωταγωνιστής, όμως, σίγουρα θα δούμε όλα τα αδέρφια και την τιμητική του θα έχει το ζευγάρι Daphne – Simon.\nΌπως ανέφερε ο ηθοποιός Regé-Jean Page -που ενσαρκώνει τον Simon- στο TV Guide: «Παντρεύονται πολύ νέοι. Έχουν ακόμη πολύ για να μεγαλώσουν. Έχουν πολλά να κάνουν και νομίζω ότι πάντα θα είναι διασκεδαστικό να τους βλέπουμε να το κάνουν μαζί».


** ΞΕΝΟΔΟΧΕΊΑ EL GRANADO, ΓΡΑΝΆΔΑ **\nConde De Tendillas, 7, Γρανάδα, Ισπανία\nΤο El Granado βρίσκεται στο κέντρο της Γρανάδας ακριβώς δίπλα στα γνωστά αξιοθέατα όπως Virgin Active Health Club, obra de teatro El Duende και La Chistera Monachil.\nΧάρη στα μέσα μεταφοράς όπως ο σιδηροδρομικός σταθμός που είναι κοντά, το κομψό ξενοδοχείο συνδέεται καλά με άλλα μέρη της Γρανάδας. Είναι μόλις 1 χλμ από το κέντρο της Γρανάδας γνωστό για Χενεραλίφε, Καθεδρικός της Γρανάδα και Αλάμπρα.\nΤο ξενοδοχείο προσφέρει 11 δωμάτια. Όλα διαθέτουν Wi-Fi, αίθριο, μικρή κουζίνα, ανεξάρτητη ρύθμιση κλιματισμού και ιδιωτικό μπαλκόνι. Όλα έχουν ξύλινο δάπεδο και μοντέρνα επίπλωση.\nΣτο χώρο θα βρείτε χώρο στάθμευσης, αποθήκευση αποσκευών και θυρίδα ασφαλείας για γενική χρήση και υπολογιστές, φωτοτυπικό και εκτυπωτές για επαγγελματική χρήση.\nΟι δραστηριότητες αναψυχής στο El Granado περιλαμβάνουν χώρο για πικ-νικ, βεράντα στην ταράτσα και βιβλιοθήκη. Οι επισκέπτες μπορούν να επιλέξουν δραστηριότητες όπως γκολφ, πεζοπορία και σκι που διατίθενται στις εγκαταστάσεις.\nEl Granado, Ισπανία\nLa Tour Rose Ξενοδοχείο in Λυών\nParadise Ξενοδοχείο in Μπολόνια\nResidhome Ξενοδοχείο in Τουλούζη\nThe At Recreation Club Ξενοδοχείο in Σιγκαπούρη\nBed & Breakfast La Casa Di Zoe Bed and Breakfast in Παλέρμο\nLe Saint Pierre Des Terreaux Ξενοδοχείο in Λυών\nVip Ξενοδοχείο in Σιγκαπούρη\nM Ξενοδοχείο in Τουλούζη\nJ8 Ξενοδοχείο in Σιγκαπούρη\nNacional De Cuba Ξενοδοχείο in Havana\nUrbihop Ξενοδοχείο in Βίλνιους\nFumbi Bed and Breakfast in Παλέρμο


Παραλίες της Πάργας - Booking Greek Hotels\nΕντός του Δήμου της Πάργας υπάρχουν αρκετές και διαφορετικές παραλίες και κόλποι. Τους παλαιότερους χρόνους χρησίμευαν ως λιμάνια η αγκυροβόλια για τη ναυσιπλοΐα και βοήθησαν να γίνει το εμπορικό κέντρο που ήταν. Σήμερα έχουν συμβάλει σημαντικά στην εξέλιξη της πόλης και της περιοχής σαν τουριστικός προορισμός. Συγκεκριμένα εντός της πόλης της Πάργας είναι το Κρυονέρι……\nαντικρίζει το Νησάκι της Παναγίας. Στο κέντρο απέναντι από την παραλία δεσπόζει μια μικρή ψηλή βραχονησίδα που οι ντόπιοι την ονομάζουν Σκορδά. Δίπλα ακριβώς προς τα ανατολικά βρίσκεται το Πίσω Κρυονέρι μια μικρή παραλία επίσης εντός του οικισμού της Πάργας που περιστοιχίζεται από ψηλούς βράχους. Στα δυτικά της Πάργας εκτείνεται η ίσως πιο γνωστή παραλία της περιοχής ο Βάλτος.\nΜια μεγάλη και τουριστικά ανεπτυγμένη παραλία που έχει θέα τη πίσω πλευρά του κάστρου αλλά και τα σπίτια της περιοχής της Πάργας που ονομάζεται Τουρκοπάζαρο. Στα Ανατολικά 3 χιλιόμετρα έξω από την πόλη υπάρχει η παραλία Λίχνος,\nη οποία έχει και δύο μικρά θαλάσσια σπήλαια Η παραλία είναι αμμώδης, αλλά έχει και σημεία με χαλίκια, και θεωρείται μια από τις πιο όμορφες της Πάργας. Περίπου 6 χιλιόμετρα ανατολικά από τη Πάργα μετά τον υδροβιότοπο του Καλοδικίου υπάρχει ο Αι Γιαννάκης. Τέλος έξι χιλιόμετρα στα Δυτικά της Πάργας κοντά στο χωριό Αγιά υπάρχει η παραλία Σαρακήνικο.\nΌλες οι παραπάνω παραλίες είναι προσβάσιμες οδικά. Επίσης υπάρχουν μια σειρά από παραλίες που προσεγγίζονται από τη θάλασσα όπως ο Άγιος Σώστης, η Σπαρτίλα, η Πωγωνιά κ.α.


Το τραγούδι θρύλος που γράφηκε στα Μάταλα της εποχής των χίπις, μέσα από έναν έρωτα! (φωτο και βίντεο) - Dream FM 90,7\nΤο τραγούδι θρύλος που γράφηκε στα Μάταλα της εποχής των χίπις, μέσα από έναν έρωτα! (φωτο και βίντεο)\nΗ Joni Mitchell είναι πλέον στα 71 χρόνια της. Έχει, σιγά – σιγά, αποσυρθεί από την ενεργό παρουσία ως κορυφαία ερμηνεύτρια.\nΠαραμένει όμως ένα θρύλος στο τραγούδι, το ποιοτικό διεθνές τραγούδι, καθώς με τη φωνή και τις δημιουργίες της μεγάλωσαν οι σημερινές “μέσες γενιές”.\nΣτα 1970, απογοητευμένη από έναν έρωτά της, βρέθηκε στα Μάταλα, μαζί με μια φίλη της, την Πηνελόπη. Συνεπαρμένη από τον νέο κόσμο που διαμορφωνόταν στις προϊστορικές σπηλιές της παραλίας, όπου πλέον ζούσαν δεκάδες άνθρωποι, ακόμα και ολόκληρες οικογένειες, ζει μια νέα πραγματικότητα, που για την ίδια ήταν λύτρωση και ταυτόχρονα νέα εκκίνηση. Τη νέα της πραγματικότητα θα εκφράσει ένας νέος έρωτας με έναν χίπι που ζούσε στην περιοχή, τον Cary. Από το νέο αυτό συναίσθημα θα προκύψει ένα από τα πιο γνωστά τραγούδια, με τίτλο, Carrey.\nΗ Joni Mitchell, η γλυκιά φωνή, που έκανε τους νέους της εποχής, αλλά και της δεκαετίας του 1980 να “ταξιδέψουν” με τη μουσική της, συμβάλλει με το τραγούδι, που γίνεται παγκόσμια επιτυχία, να γνωρίσουν τα Μάταλα εκατομμύρια άνθρωποι, περισσότεροι ίσως κι από αυτούς που τα γνώρισαν μέσω του κινήματος των χίπις.\nΣήμερα, στα 71 χρόνια της, η Mitchell δεν τραγουδάει πλέον αλλά δημιουργεί ζωγραφίζοντας. Δεν ξεχνά όμως τη νεανική περιπέτεια στα Μάταλα, που της έδωσαν μια διεθνή επιτυχία. Μόλις χθες μίλησε για όσα έζησε και ένιωσε πριν 44 χρόνια στη νότια παραλία της Κρήτης, σε μια συνέντευξή της στις σελίδες πολιτισμού της The Wall Street Journal.\nΤο τραγούδι των Ματάλων έχει γίνει βίντεο, που μάλιστα είναι από τα πλέον δημοφιλή στο διαδίκτυο, ακόμα και από τους χρήστες μικρότερων ηλικιών. Δείτε το βίντεο του Julian Davies με έμπνευση το τραγούδι αυτό και εικόνες από τα Μάταλα.


SURVIVOR 2: Έφυγαν για Καραϊβική οι Παίχτες - Χαμός στο Αεροδρόμιο! Δείτε τα Πρώτα Πλάνα και τις δηλώσεις των Διασήμων\nΤετάρτη, Νοεμβρίου 20, 2019\nSURVIVOR 2: Έφυγαν για Καραϊβική οι Παίχτες – Χαμός στο Αεροδρόμιο! Δείτε τα Πρώτα Πλάνα και τις δηλώσεις των Διασήμων\nLast updated Μαρ 29, 2019\nΠρος Άγιο Δομήνικο οδεύουν οι παίκτες της ομάδας των «Διασήμων» σύμφωνα με την επίσημη σελίδα του Survivor στο Facebook.\nΠρώτοι μπήκαν στο αεροπλάνο οι «Διάσημοι» με τις κάμερες του ΣΚΑΪ να καταγράφουν τις τελευταίες τους στιγμές στη χώρα μας λίγο πριν τη μεγάλη περιπέτεια.\nΜέχρι αύριο θα έχουν αναχωρήσει όλοι οι παίκτες, οι οποίοι έκαναν πρώτα τα απαραίτητα εμβόλια για να αντέξουν στις δύσκολες και επικίνδυνες συνθήκες του Αγίου Δομήνικου.\nΠλάνα και δηλώσεις θα προβληθούν και στην εκπομπή «Εδώ» της Ντορέττας Παπαδημητρίου.\nΑς πάρουμε μια πρώτη γεύση…\nΑποκλειστικά στο #EDO στις 15:00Οι παίκτες φεύγουν για τον Άγιο Δομήνικο #SurvivorGR #skaitv\nPosted by Survivor Greece on Montag, 15. Januar 2018\nΟι πρώτες δηλώσεις των παικτών από το αεροδρόμιο!\nΤις πρώτες τους δηλώσεις ως παίκτες του Survivor έκαναν οι “Διάσημοι”, λίγο πριν επιβιβαστούν στον αεροπλάνο. Στην εκπομπή “ΕΔΩ” προβλήθηκαν οι δηλώσεις του Νάσου Παπαργυρόπουλου, της Κατερίνας Δαλάκα, της Όλγας Φαρμάκη και της Ξένιας Εβεν.\nΝάσος Παπαργυρόπουλος: «Πίεσα τον εαυτό μου κι έκανα προετοιμασία. Φαινομενικά είμαι άνθρωπος της πειθαρχίας. Στο παιχνίδι πρέπει να κρατήσεις τα πιστεύω σου και την ηθική σου. Αν δεν πίστευα πως θα είμαι ο νικητής, δεν θα ερχόμουν».\nΚατερίνα Δαλάκα: «Νιώθουμε πολύ καλά, έτοιμοι, ανυπομονούμε να φύγουμε. Οτιδήποτε αγώνισμα και να έρθει, θα το αντιμετωπίσουμε. Έχεις άλλη ψυχολογία όταν είσαι πρωταθλητής. Στην αρχή είχα αρνηθεί, αλλά μου αρέσουν οι δυσκολίες. Είμαι ευαίσθητη και το δείχνω εκεί που πρέπει. Είμαι οξύθυμη όταν κάποιος δεν με σέβεται».\nΌλγα Φαρμάκη: «Νιώθω όμορφα κι έχω αγωνία για το άγνωστο. Θα μου λείψει η οικογένειά μου και οι φίλοι μου. Το σκεφτόμουν από πέρυσι να μπω. Με το φαγητό δεν είμαι γκρινιάρα και πάω με άγνοια κινδύνου».\nΞένια Εβεν: «Μέσα στο παιχνίδι θα τραγουδάω συνέχεια. Είμαι αθλητική και κάνω ότι μπορώ. Όταν ήρθε η πρόταση ένιωσα περίεργα, αλλά χάρηκα. Η εμπειρία θα μείνει για πάντα στο μυαλό και στην καρδιά μου».\nΔείτε όλα όσα είπαν οι παίκτες του Survivor 2…\nSURVIVORSURVIVOR SPOILERΒΙΝΤΕΟΔΙΑΡΡΟΗ SURVIVORΔΙΑΣΗΜΟΙΕΚΠΟΜΠΕΣΠΟΙΟΣ ΚΕΡΔΙΖΕΙ ΑΠΟΨΕ ΣΤΟ SURVIVORΤΗΛΕΟΡΑΣΗ\n«Είσαι το Ταίρι μου»: Πρωταγωνίστριες άρχισαν τα χαστούκια μετά τα γυρίσματα\nGNTM 2: Η πρώτη ανάρτηση της Ελευθερίας στο Instagram, μετά την αποχώρησή της…\nGNTM spoiler – διαρροή: Ποια παίκτρια αποχωρεί σήμερα (19/11)\nΥπόθεση Λιάγκα: Η παραίτηση που δεν έγινε δεκτή και η τιμωρία από το ΕΣΡ\nGNTM 2: Εκτός παιχνιδιού η Χαρά Παππά – Η φωτογραφία με τον Μπουράκ Χακί στην…\nΕλληνικό δαιμόνιο: Βρήκε τρόπο να καπνίζει εντός καταστήματος χωρίς να κινδυνεύει με πρόστιμο\nΆγριες Μέλισσες: Η “Λενιώ” μιλάει για τη μάχη της με την κατάθλιψη!\nΖήνα Κουτσελίνη: «Η Ελένη Μενεγάκη μου έδωσε 2 εκατομμύρια. Ποτέ δεν τα ζήτησε πίσω»\n5 κουρασμένα παλικάρια με σύντροφο πάνω από 20 χρόνια μικρότερη\nMigato: Βρήκαμε το nude ψηλοτάκουνο μποτάκι που είναι must φέτος!\nΑπό την κορυφή στο λουκέτο: Το τέλος της επιχείρησης που τόλμησε να δημιουργήσει τα ελληνικά «Zara»\nΑντελίνα Βαρθακούρη: Αποκάλυψε τι ύψος έχει και πόσα κιλά ζυγίζει\n«Είσαι το Ταίρι μου»: Πρωταγωνίστριες άρχισαν τα χαστούκια…\nΝοέ 19, 2019\nGNTM 2: Η πρώτη ανάρτηση της Ελευθερίας στο Instagram, μετά…\nGNTM spoiler – διαρροή: Ποια παίκτρια αποχωρεί σήμερα…\nPrev\tNext 1 of 2.971


Το Μήνυμα του Θεού για τον Έρωτα, δόθηκε στην Πάτρα από τη Χριστίνα Μανουηλίδου, στη Διδασκαλία της Ελεονώρας το Σάββατο 27/6/2015. | Overmind\n› Το Μήνυμα του Θεού για τον Έρωτα, δόθηκε στην Πάτρα από τη Χριστίνα Μανουηλίδου, στη Διδασκαλία της Ελεονώρας το Σάββατο 27/6/2015.\nΤο Μήνυμα του Θεού για τον Έρωτα, δόθηκε στην Πάτρα από τη Χριστίνα Μανουηλίδου, στη Διδασκαλία της Ελεονώρας το Σάββατο 27/6/2015.\nΟ Έρωτας είναι ο Θεός. Η Αντίστροφη Μέτρηση άρχισε, εδώ και μισή ώρα γειώνεται στη Γη. Ο Ένας και Μοναδικός Έρωτας είναι ο Θεός.\nΗ Αντίστροφη Μέτρηση περνάει μέσα από την Έλξη. Έλκεται από την Ψυχή, γίνεται Αγάπη, περνάει μέσα από την Αντίδραση, γειώνεται στην Καρδιά και απλώνεται. Εκεί δέχεται επίθεση από το Νου γιατί οι Δύο Δρόμοι είναι ή στη Λογική ή στο Μυαλό.\nΈτσι υπερίσχυσε το Μυαλό και οι άνθρωποι χάθηκαν. Δημιούργησαν έναν Έρωτα σε Ύλη, Γνώση και Φαντασίωση. Χάσανε τη Λογική, χάσαν το Θεό, χάσαν την Έλξη.\nΈνας είναι ο Έρωτας. Ο Θεός. Η Ψυχή το ξέρει. Έχει ποιότητα Θεϊκή, έχει Έρωτα και Διαδρομή. Όσο θα συρρικνώνονται τα Μυαλά θα ανοίγει η Λογική. Έτσι ο Έρωτας θα περνάει μέσα από την Καρδιά. Εκεί αντί για Διαχωρισμό θα κάνει Ένωση.\nΛογική – Καρδιά – Ψυχή – Έλξη – Θεός. Αυτός είναι ο Κύκλος από τον Θεό στη Λογική κι από τη Λογική στο Θεό.\nΣήμερα αλλάζει. Και αρχίζει το Πάθος. Πάθος για Εαυτό, Πάθος για Ένωση, Πάθος για Θεό, για Αίσθηση, Αγάπη και Χαρά.\nΤο Πάθος έχει Θεό γιατί έχει Χαρά. Το Πάθος έχει Ψυχή γιατί έχει Ένωση. Το Πάθος έχει Αίσθηση γιατί έχει Χαρά και Λογική.\nΕίναι η ώρα της Πάτρας να δεχθεί τον Έρωτα για να δεχθεί τον Θεό. Να καθαρίσει η μυρωδιά της, να καθαρίσουν οι άνθρωποι, να δεχθούν την Αλήθεια και το Φως.\nΤους έστειλα Άγγελο, τους έστειλα Δρόμο, τους έστειλα Αλήθεια. Τους στέλνω και Ενέργεια για να ανοίξει η Θέληση. Από αύριο θα έχουν και Χτύπο Καρδιάς τελειώνοντας ο Δαυίδ με την Ωραιοπάθεια και ενώνοντας τον Έρωτα με την Λογική, την Έλξη με την Καρδιά, την Αγάπη με την Ψυχή, την Έλλειψη με την Αντίσταση.\nΜέσα από το Μυαλό οι άνθρωποι κάνανε τον Έρωτα Ύλη, τον Έρωτα Σχήμα, τον Έρωτα Φαντασίωση, τον Έρωτα Αντίδραση.\nΜέσα από τη Λογική έρχεται η Ένωση: Θεός και η Λογική. Έρωτας και Ψυχή. Αλήθεια και Φως. Ψυχή και Σώμα. Ουρανός και Γη. Ζωή με Ζωή. Ψυχή με Ψυχή.\nΓειώνω στη Γη Θεό, Έρωτα, Έλξη, Ψυχή, Θέλω, Λογική, Πάθος, Αλήθεια στο Όνομα του Ενός και Μοναδικού Θεού ως Έρωτας όλης της Πλάσης, του Υιού Του του Ιησού Χριστού ο Έρωτας της Αγάπης, του Υιού Του στη Γη Δαυίδ ο Έρωτας της Δύναμης, της Κόρης Χριστίνας ο Έρωτας της Εμπιστοσύνης, της Χαράς, της Ομορφιάς και της Αγάπης, ο Έρωτας του Αγίου Πνεύματος για τα Δώρα του Πάθους και όλα εις τον Έναν και Μοναδικό Θεό.\nΩς Πατέρας των Ψυχών, ως Μητέρα των Ψυχών, ως όλες οι Ψυχές ανοίξουν και λάβουν το Θεϊκό Έρωτα ως Αλήθεια επί της Γης εις τους αιώνες των αιώνων. Αμήν.\nΘεός – Κύριος – Μητέρα.\nΜυαλό – Ψυχή – Σώμα.\nΔιάσπαση του Μυαλού και η Ένωση της Λογικής με Σώμα και Ψυχή.\nΑνοίγω τις Μνήμες της Ψυχής και κλείνω τις Μνήμες του Μυαλού ως ανοίγω το Χώρο να περάσει η Λογική.\nΆνθρωποι, Σώματα, Ψυχές, Περπάτημα επί της Γης.\nΗ Γη αρχίζει να έχει, να λαμβάνει, να αφήνει, να νιώθει, να υπάρχει και να γεννιέται η Ζωή μέσα από την Ύπαρξη αυτών που την κατοικούν. Όσο υπάρχουν ζωές στη Γη, Ψυχές που υπάρχουν ως Εαυτός, η Γη θα υπάρχει ωσάν πλανήτης και ωσάν Μέρος Εμού.\nΈρωτας – Θεός, Άνθρωπος – Ζωή, Ψυχή – Εαυτός.\nΛάβετε, φάγετε την Αλήθεια και το Φως.\nΑπό σήμερα η Αγκαλιά έχει Αίσθηση, Θέληση και Αξία.


Οδηγήστε ή μετακινηθείτε με την Uber στην πόλη Chittagong | Uber\nΟδηγήστε με την Uber στην πόλη Chittagong\nΚερδίστε χρήματα με τους δικούς σας όρους. Θέσεις εργασίας ως οδηγοί πλήρους και μερικής απασχόλησης για ανεξάρτητους συνεργάτες στην πόλη Chittagong σάς δίνουν την ευκαιρία να εργάζεστε όσο θέλετε. Η Uber τακτοποιεί όλες τις λεπτομέρειες προκειμένου να εστιάσετε στην οδήγηση του αυτοκινήτου σας όποτε σας βολεύει.\nΗ Uber θέλει πάρα πολύ να κάνει την πόλη σας καλύτερη. Για τον λόγο αυτό, συνεργαζόμαστε με χιλιάδες οδηγούς στην πόλη σας (Chittagong). Από κοινού, δίνουμε πνοή στην τοπική οικονομία, βοηθάμε στο να μην κυκλοφορούν στους δρόμους μεθυσμένοι και προάγουμε ένα καλύτερο περιβάλλον με λιγότερη κίνηση.\nΘέλετε να εργαστείτε μαζί μας στην πόλη Chittagong;


Ο Παναθηναϊκός «έδεσε» Οικονομίδου, Ρόγκα και Κοσμά | Novasports\nΔημοσίευση: 18/06/2019 - 17:22\nΈτσι Μαρία Οικονομίδου, Πέννυ Ρόγκα και Σοφία Κοσμά θα συνεχίσουν να δέχονται τις εντολές του Κυριάκου Καμπερίδη. «Είμαι πολύ χαρούμενη που ανανεώνω με την ομάδα μου, τον Παναθηναϊκό. Είχα πολύ καλή συνεργασία με διοίκηση, συμπαίκτριες και προπονητή και ήταν η πρώτη μου επιλογή έτσι και αλλιώς ο ΠΑΟ. Είμαι πολύ ενθουσιασμένη που μετά από δύο χρόνια θα ξαναπαίξω στη μεγάλη κατηγορία.\nΓια την ώρα είμαι η μοναδική ελληνίδα διαγώνιος και ευχαριστώ τον Παναθηναϊκό που μου δίνει αυτή την ευκαιρία να αγωνιστώ από αυτή την θέση» σχολίασε η Μαρία Οικονομίδου. Από την πλευρά της η Πέννυ Ρόγκα, η παλαιότερη αθλήτρια του «τριφυλλιού» σχολίασε:\n«Μετά από μια πολύ κομβική και σημαντική χρονιά για εμένα και για τον Παναθηναϊκό είμαι πολύ χαρούμενη και τυχερή που θα είμαι και φέτος μέλος της μεγάλης οικογένειας του Παναθηναϊκού και θα πορευτούμε μαζί για να καταφέρουμε να πάμε και πάλι τον Σύλλογο μας ψηλά. Εύχομαι να έχουμε μια όμορφη χρονιά γεμάτη δυνατές συγκινήσεις, πολλή δουλειά και πάνω από όλα υγεία». Δεύτερη συνεχόμενη χρονιά στα πράσινα και για την έμπειρη πλέον Σοφία Κοσμά. «Χαίρομαι που ανανέωσα με τον Παναθηναϊκό για ένα ακόμα χρόνο. Συνεχίζουμε όλοι και όλες μαζί την προσπάθεια που είχαμε ξεκινήσει από πέρυσι για να επιστρέψουμε τον Σύλλογο εκεί που ανήκει. Εύχομαι υγεία και τα νέα με τα παλιά στελέχη της ομάδας να συνθέσουμε ένα δυνατό σύνολο» είπε στις δηλώσεις της.


Τα Ζώδια της Τετάρτης 17.2.2021 - trikalaenimerosi\nΤα Ζώδια της Τετάρτης 17.2.2021\nΕυεξία | 17 Φεβ 2021, 00:05\nΔίδυμοι, το παρασκήνιο σας φέρνει σκοτούρες\nΤο τετράγωνο του Κρόνου με τον Ουρανό είναι μία δύσκολη όψη για όλα τα ζώδια και θα έχει επιρροή δύο μήνες, ουσιαστική θα είναι η επίδραση στον τρόπο σκέψης, θα υπάρξουν αντιδράσεις, ανατροπές, επαναστατικές τάσεις, οι καταστάσεις θα είναι αμφίρροπες. Δεν θα λείψουν οι ιδεολογικές ανατροπές, για κάποιους χαρακτήρες θα είναι δύσκολο να προσαρμοστούν στα δεδομένα κοινωνικά επαγγελματικά ή προσωπικά.\nΤην εμφάνιση τους θα κάνουν αντισυμβατικές συμπεριφορές, θα υπάρξουν εξάρσεις, απαραίτητο θα είναι να αποφευχθούν οι έντονες αντιπαραθέσεις και οι ρήξεις. Προσοχή στις συνεργασίες στις σχέσεις και στις φιλίες, θα είναι δύσκολο να οριοθετηθούν οι καταστάσεις και οι αντιδράσεις. Οι ευάλωτοι και φοβικοί χαρακτήρες προσοχή στην έντονη ανησυχία, καλό θα είναι να μη δοθεί έκταση στις απογοητευτικές και αρνητικές σκέψεις, το έντονο άγχος θα οδηγήσει σε υπερβολές και λάθη.\nΤο πέρασμα της Σελήνης στον Ταύρο θα δημιουργήσει την ανάγκη για ασφάλεια σταθερότητα και συναισθηματική ισορροπία. Σε θέματα επαγγελματικής φύσης για να γίνουν βήματα προσέγγισης ή διεκδίκησης πρώτα θα αναζητηθεί σταθερό έδαφος, οριοθετημένη θα είναι η παρόρμηση. Στον αισθηματικό τομέα ζευγάρια που διατηρούν μακροχρόνιο δεσμό δεν αποκλείεται συζητήσουν για θέματα δέσμευσης και μελλοντικής εξέλιξης.\nΤο εξάγωνο της Σελήνης με τον Ήλιο είναι μία θετική όψη, φέρνει αισιοδοξία στις διαθέσεις, θα υπάρξουν θετικά ανοίγματα τόσο στον επαγγελματικό τομέα όσο και στον αισθηματικό. Οι συναντήσεις που θα προκύψουν θα είναι ευχάριστες και αισιόδοξες θα υπάρξει η δυνατότητα να δοθούν λύσεις.\nΤο τετράγωνο της Σελήνης με τον Κρόνο και η σύνοδος της με τον Ουρανό ίσως να φέρει κάποιες δυσκολίες, ωστόσο αν οι ενέργειες και οι σκέψεις είναι συνετές τα εμπόδια θα είναι προσπελάσιμα. Δεν θα λείψουν οι ασυνήθιστες προσεγγίσεις, προσοχή στις υπερβολές και στα βιαστικά συμπεράσματα.\nΕίναι απαραίτητο να δείξεις ότι οι ανασφάλειές δεν μπορούν να χαλάσουν την ατμόσφαιρα στη σχέση σου καθώς αυτό θα σας βοηθήσει να ξεπεράσετε πιθανές εντάσεις μεταξύ σας. Αν είσαι αδέσμευτος/η νέα γνωριμία έρχεται μέσα από το ευρύτερο περιβάλλον, έντονα συναισθήματα σου προκαλούνται που πρέπει να επιχειρηθεί.\nΠάθος και τρυφερότητα μπορούν να απογειώσουν την προσωπική σου ζωή και να σε βοηθήσουν να πετάξεις από πάνω σου όλα αυτά που σε πληγώνουν. Αν είσαι αδέσμευτος/η πρόσωπα από το παρελθόν που έχουν στιγματίσει την ζωή σου επιστρέφουν και διεκδικούν μία θέση δίπλα σου


1505. Αργεντινή – Μεξικό\nΕκτίμηση : Για δεύτερη φορά σε διάστημα μιας εβδομάδας θα αναμετρηθούν Αργεντινή και Μεξικό. Πριν 3 μέρες οι Αργεντινοί χωρίς τον Λίο Μέσι κέρδισαν εύκολα με 2-0 και δείχνουν να ξεπερνάνε τα προβλήματα των προηγούμενων μηνών. Η Αργεντινή παίζει πιο στρωτό ποδόσφαιρο και ανεβάζει ρυθμούς. Το Μεξικό είναι σκληρή ομάδα αλλά τίποτα το ιδιαίτερο. Περιμένουμε ένα καλό ματς με το όβερ να είναι η επιλογή μας.\nΑΡΓΕΝΤΙΝΗ – ΜΕΞΙΚΟ OVER 2.5 2.14


Rodosblog Χρυσόστομος ! Ειδήσεις: Το μυστικό που έκρυψε ο Όμηρος στο νησί της Κίρκης !\nΕπίσης το όνομα του γιού της Κίρκης και του Οδυσσέα είναι Τηλέγονος [τήλε (= από μακρυά) και γόνος]....\nΦώτο: η Κίρκη με τους συντρόφους του Οδυσσέα.\nΑναρτήθηκε από Xrisostomos Rhodos στις Πέμπτη, Δεκεμβρίου 10, 2015\nΑνώνυμος 10 Δεκεμβρίου, 2015\nΝομίζω πως έσπασα έναν ακόμη γρίφο(έχω διαβάσει πολλάκις το άρθρο αλλά φαίνεται οι γενετιστές δεν ασχολούνται πολύ με τον Ομηρον για να μας διαφώτιζαν).Η ομάδα του Ευρυλόχου μεταμορφώθηκε,ενώ του Οδυσσέως όχι.Γενετικό αντίδοτο του Ερμή(με το κηρύκειο..) ή ελληνικό DNA του Οδυσσέως που υπερισχύει;Αυτά στο σημείο περί γενετικών πειραμάτων.Επίσης ίσως η μη μεταμόρφωση του Οδυσσέως υποκρύπτει το αρχετυπικό DNA των ελίκων που κατα τον πολλαπλασιασμό δεν μεταβάλλεται και όλες οι τυχόν μεταλλάξεις πάνε στο απέναντι κομμάτι.Αυτά τα πολύ εκλαικευμένα,δεν είμαι βιολόγος . Ευχαριστώ,Γιώργος Φωτ.Τανδρίας.


Φοιτητικός Διαγωνισμός Διεύθυνσης Ανθρώπινου Δυναμικού\nΟ στόχος του Φοιτητικού Διαγωνισμού, ο οποίος συντονίζεται από την Οργανωτική Επιτροπή είναι να:\nΠαρέχει βοήθεια στους φοιτητές όσον αφορά την εφαρμογή των θεωριών Ανθρώπινου Δυναμικού στην πράξη, προετοιμάζοντάς τους έτσι για τον πραγματικό κόσμο των επιχειρήσεων.\nΠροσφέρει στους φοιτητές ανάπτυξη δεξιοτήτων στην καινοτομία, ανάλυση, επίλυση προβλημάτων και παρουσίαση.\nΣυμβάλει στην ανάπτυξη μεταβιβάσιμων δεξιοτήτων μεταξύ των φοιτητών.\nΠαρέχει αναγνωρισιμότητα στους φοιτητές προωθώντας τους νικητές στις διάφορες εκδόσεις μας και κοινωνικά μέσα (Άνθρωπος και Εργασία, Ιστοσελίδα, LinkedIn κλπ).\nΠροωθεί το Σύνδεσμο στους Ακαδημαικούς και φοιτητές και έτσι να δημιουργήσει ευκαιρίες για τα μη-μέλη να γίνουν μέλη του Συνδέσμου.\nΟι φοιτητές διαγωνίζονται σε μια Επιχειρηματική Περιπτωσιακή Μελέτη (Business Case Study).\nΠροπτυχιακοί ή μεταπτυχιακοί φοιτητές που σπουδάζουν ή που μόλις έχουν ολοκληρώσει τις σπουδές τους στον τομέα του Ανθρώπινου Δυναμικού ή που ειδικεύονται στον τομέα Ανθρώπινου Δυναμικού ή σε συναφή κλάδο σπουδών. Οι φοιτητές μπορούν να είναι οποιασδήποτε εθνικότητας, να ζουν είτε στην Κύπρο είτε στο εξωτερικό αρκεί να μιλούν άπταιστα την αγγλική γλώσσα. Οι αιτητές μπορούν να συμμετέχουν μόνο ατομικά και όχι σε ομάδες.\nΟι υποψήφιοι θα πρέπει να συμπληρώσουν την αίτηση συμμετοχής και να την στείλουν στο info@cyhrma.org. Μόνο οι υποψήφιοι που πληρούν τα πιο πάνω κριτήρια θα επιλεγούν για να συμμετέχουν στον διαγωνισμό. Εάν ο αριθμός των ενδιαφερόμενων συμμετέχοντων είναι μεγάλος θα προηγηθεί μια διαδικασία επιλογής ούτως ώστε να επιλεγούν οι 10 καλύτεροι υποψήφιοι για να διαγωνιστούν στην παρουσίαση.\nΟι φοιτητές θα έχουν 15 λεπτά να παρουσιάσουν τις απαντήσεις τους που σχετίζονται με την Περιπτωσιακή Μελέτη (Case Study) σε μια ομάδα επαγγελματιών Ανθρώπινου Δυναμικού (Επιτροπή Αξιολόγησης), και 15 λεπτά να απαντήσουν στις ερωτήσεις της Επιτροπής. Οι ερωτήσεις βασίζονται άμεσα στην όλη παρουσίαση, στο περιεχόμενο της Περιπτωσιακής Μελέτης (Case Study) και σε άλλα συναφή θέματα Ανθρώπινου Δυναμικού.\nΗ Περιπτωσιακή Μελέτη (Case Study) συντάσσεται τον Ιούνιο, προωθείται στους φοιτητές τον Σεπτέμβριο/Οκτώβριο και ο διαγωνισμός λαμβάνει χώρα τον Δεκέμβριο κάθε χρόνο.\nΝικητές του Φοιτητικού Διαγωνισμού\nΤρία βραβεία δίνονται σε τρεις νικητές στην 1η, 2η και 3η θέση. Κάθε χρόνο τα βραβεία ποικίλουν.\nΦοιτητικός Διαγωνισμός Ανθρώπινου Δυναμικού 2008\nΦοιτητικός Διαγωνισμός Ανθρώπινου Δυναμικού 2010


FryganiotisK | 7 Μαρτίου 2015\nΠασχαλιά στην Βόρεια Εύβοια\nΣε όλες τις περιοχές της χώρας, θα δούμε να λαβαίνουν χώρα πολλά ίδια ή παρόμοια έθιμα και παραδόσεις που συντρόφευαν την χριστιανική φόρτιση και ευλάβεια κατά την περίοδο του Πάσχα. Εδώ, μελετώντας τις αξιόλογες καταγραφές του κ. Γιάννη Λιάσκου και ακούγοντας με προσοχή τις αφηγήσεις των γονιών μου, σας παραθέτουμε κάποια εθιμοτυπικά του Πάσχα από την Βόρεια Εύβοια.\nΤου Λαζάρου: Το πρωί του Σαββάτου του Λαζάρου, τα ανύπαντρα κορίτσια μαζεύονταν παρέες παρέες, για να γυρίσουν τα σπίτια να πουν τα κάλαντα. Έφτιαχναν το Λάζαρο, κούκλα από 2 ξύλα σταυρωτά, που τα έντυναν με λευκό φουστάνι και για κεφάλι ένα μικρό μπόγο με λευκό γυναικείο μαντήλι. Μια κοπέλα κρατούσε το Λάζαρο και τον σήκωνε όσο έφτανε ψηλά, περιστρέφοντας τον ταυτόχρονα, ώστε να «κοιτά» προς όλες τις κατευθύνσεις, την ώρα που έλεγαν τα κάλαντα:\n«Ήρθε Λάζαρος ήρθαν τα βάια, ήρθε Κυριακή που τρων τα ψάρια.\nΣήκω Λάζαρε και μη κοιμάσαι! Πούσουν Λάζαρε πού’σουν κρυμμένος;\nΜες στη γης ήμταν χαντακωμένος στάζει τα αχλάκι μου πικρό φαρμάκι\nδομ αφέντη μου να πιω νεράκι!\nΤώρα που ήρθαμε στην αφεντιά σας είναι ημέρα σας είναι χαρά σας.\nΠουλαδίτσες σας αυγά γενούνε δώσε μας κι εμείς να τα χαρούμε!\nΤο κοφνάκι μου θέλει αυγούτσικα κοσονίτσες κοκοσίτσες.»\nΤου Επιταφίου: Την Μεγάλη Παρασκευή το πρωί οι κοπέλες μάζευαν λουλούδια από τους αγρούς και τους κήπους για να στολίσουν τον Επιτάφιο. Αφού τον στόλιζαν και μέχρι να αρχίσει η αποκαθήλωση, χωρισμένες σε δυο παρέες κάθονταν αντίκρυ στα στασίδια και άρχιζαν το μοιρολόι. Η μια ομάδα έλεγε ένα στίχο και επαναλάμβανε η άλλη, ενώ η καμπάνα χτυπούσε πένθιμα:\n«Σήμερα μαύρος ουρανός σήμερα μάυρη μέρα\nοι άνομοι και τα σκυλιά και τρισκαταραμένοι\nγια να σταυρώσουν το Χριστό των πάντων Βασιλέα.\nΟ Κύριος εθέλησε να μπει σε περιβόλι\nνα λάβει δείπνο μυστικό για να το λάβουν όλοι.\nτις προσευχές της έκανε για το μονογενή της.\nΦωνή της ήρθε απ’ ουρανού κι απ’ αρχαγγέλου στόμα.\nΣώσε Κυρά τις προσευχές σώσε και τις μετάνοιες.\nΕπιάσανε το γιόκα σου σε σίδερα τον πάνε\nκαι στου Πιλάτου τις αυλές, εκεί τον τυραννάνε.\nΒρε σιδερά φιάσε καρφιά φιάσε τρία πιρούνια\nεκείνος ο παράνομος βαρεί και φιάνει πέντε.\nΣυ σιδερά που τα φιασες έλα να μας διατάξεις.\nΒαλτε τα δυο στα χέρια του τ’ άλλα τα δυο στα πόδια\nη Παναγιά σαν τ’ άκουσε έπεσε και λιγώθη.\nΣταμνί νερό της ρίξανε τρία κανάτια μόσχο\nκαι πέντε με ροδόσταμο για να της έρθει ο νους της.\nζητεί μαχαίρι να σφαχτεί φωτιά να πάει να πέσει\nΚάμε κυρά μ’ υπομονή και πώς να κάμω ανέση\nΠου έχω γιο μονογενή και εκείνον σταυρωμένο.\nΚοιτά δεξιά κοιτά ζερβά κανένα δεν γνωρίζει\nκοιτά κι αριστερότερα βλέπει τον Άι-Γιάννη.\nΆγιε μου Γιάννη Απόστολε και μαθητή του γιού μου\nκαι που φορεί στην κεφαλή αγκάθινο στεφάνι\nεκείνος είναι ο υγιόκας σου μένα διδάσκαλός μου.\nΗ Παναγιά πλησίασε γλυκά τον αρωτούσε.\nΔεν μου μιλείς παιδάκι μου δεν μου μιλάς παιδί μου;\nΤι να σου πω μανούλα μου που διάφορο δεν έχεις.\nπου θα λαλήσει ο πετεινός καμπάνες θα βαρέσουν\nτότε κι εγώ θ’ αναστηθώ και να με περιμένει.»\nο Ιούδας: Στους Κουρκουλούς πριν την Ανάσταση, κρέμαγαν στο μεγάλο κότσικα, πίσω απ’ το ιερό της Αγίας Παρασκευής, ένα ανθρώπινο ομοίωμα από παλιόρουχα, τον Ιούδα. Έρχονταν οι Κουρκουλιώτες στην λειτουργία με όπλα και πιστόλια και την ώρα που ψαλλόταν το «Χριστός Ανέστη…..», τουφέκιζαν τον Ιούδα, τον προδότη.\nΟ χορός της Αγάπης: Το απόγευμα της Λαμπρής, στο προαύλιο της εκκλησίας, μετά τη λειτουργία γινόταν μεγάλος χορός, ο χορός της Αγάπης. Συμμετείχαν γυναίκες και άνδρες, μικροί και μεγάλοι, ντυμένοι με τα καλά τους, έστηναν χορό άλλοτε τραγουδώντας με το στόμα και άλλοτε με όργανα. Εκδήλωση χαράς και αγάπης.\nΗ Γκαμήλα: Τη δεύτερη μέρα του Πάσχα έκαναν την γκαμήλα, δρώμενο για το οποίο θα αναφερθούμε διεξοδικά σε επόμενο φύλλο μας.\nΑκόμη, υπήρχαν πολλά που «εξέταζαν» και πρόσεχαν στα νοικοκυριά, κατά τη διάρκεια της Μεγάλης Εβδομάδας. Καταρχήν δεν έσφαζαν, γιατί θα έβαφαν τα χέρια τους με αίμα. Ειδικά τη μεγάλη Παρασκευή ήταν ανεπίτρεπτο. Μόνο το μεγάλο Σάββατο! Στην αρχή της Εβδομάδας γινόταν γενική καθαριότητα, όπου προετοίμαζαν το σπίτι για την μεγάλη γιορτή, καθάριζαν, έπλεναν, ασβέστωναν, κλπ. Την Μεγάλη Πέμπτη έβαφαν υα αυγά και έφτιαχναν τα πασχαλινά κουλούρια. Τα σπίτια όμως που είχαν κοπάδια, δεν έβαφαν κόκκινα αυγά, αλλά πράσινα, θαλασσί, κίτρινα. Ή αν έβαφαν ή τους πρόσφεραν, δεν τα έπιαναν αυτοί που άρμεγαν, γιατί θα κοκκίνιζε το γάλα (αίμα). Ενώ την Μεγάλη Παρασκευή το μέλημά τους ήταν ο Επιτάφιος. Εκείνη τη μέρα δεν κέρναγαν γλυκό, ούτε έστρωναν καν τραπέζι, λόγω του πένθους. Αφού πέρναγε ο Επιτάφιος, πήγαιναν να πιάσουν φρέσκο νερό. Αυτό που είχαν σπίτι από πριν, ήταν «πεθαμένο». Με το φρέσκο νεράκι, «ανάπιαναν» προζύμι. Έτσι, το Μεγάλο Σάββατο ζύμωναν ψωμί, αλλά και τις κοσώνες για τα βαφτιστήρια. Την Λαμπρή, ο νονός έπρεπε να προσφέρει κοσώνα και μια άσπρη λαμπάδα στο βαφτιστήρι του! (Αν είχε τις δυνατότητες, και παπούτσια). Τέλος, το Μεγάλο Σάββατο έσφαζαν και το αρνί ή το κατσίκι, και το ετοίμαζαν για την Λαμπρή μέρα. Όπως και το κοκορέτσι για το πρώτο μεζέ του Πάσχα, τη μαγειρίτσα ή τα γαρδούμπια για το βράδυ…μετά το «Χριστός Ανέστη εκ νεκρών, θανάτω θάνατο πατήσας…».\nΤο πάραπάνω άρθρο, φιλοξενείται στο 2ο τεύχος της εφημερίδας μας.


Ο Τραμπ αποφασίζει για τα πυρηνικά του Ιράν | Euronews\nΟ Τραμπ αποφασίζει για τα πυρηνικά του Ιράν\nΑπό Γιώργος Αϊβαλιώτης • ανανεώθηκε πριν: 07/05/2018\nΟ Ντόναλντ Τραμπ γνωστοποίησε μέσω tweeter ότι σκοπεύει να ανακοινώσει την απόφασή του για την παραμονή ή μη των ΗΠΑ στη διεθνή συμφωνία για τα πυρηνικά του Ιράν την Τρίτη το βράδυ (21.00 ώρα Ελλάδας και Κύπρου).\nΟι ευρωπαϊκές δυνάμεις εξακολουθούν να στηρίζουν την συμφωνία για τα πυρηνικά του Ιράν κι έχουν επιδοθεί σε αγώνα δρόμου να μεταπείσουν τον Ντόναλντ Τραμπ, ο οποίος δηλώνει ότι θέλει να αποσύρει την Ουάσινγκτον.\nΓαλλία, Γερμανία και Βρετανία ηγούνται της πρωτοβουλίας προς τον Πρόεδρο των Ηνωμένων Πολιτειών, απευθύνοντας τόσο προειδοποιήσεις όσο και έκκληση στην λογική επί της πρακτικής εφαρμογής της συμφωνίας.\n«Νομίζω ότι μπορούμε να ανταποκριθούμε στην πρόκληση Τραμπ και να γίνουμε αυστηρότεροι έναντι του Ιράν. Αυτό πρέπει να το κάνουμε αλλά χωρίς να πετάξουμε την καρδιά της συμφωνίας για τα πυρηνικά του Ιράν. Διότι αυτό που κάνει και δουλεύει μέχρι στιγμής, είναι να σταματήσει το Ιράν από την κτήση πυρηνικού όπλου. Πρέπει να αναρωτηθούμε πως θα το κάνουμε αυτό», υποστηρίζει ο Μπόρις Τζόνσον, Υπουργός Εξωτερικών της Βρετανίας.\nΟ Ντόναλντ Τραμπ απαντά στους Ευρωπαίους ότι θα πρέπει να εντοπίσουν τα παραθυράκια, που επιτρέπουν στο Ιράν να συνεχίζει απρόσκοπτα το πυρηνικό πρόγραμμα.\nΑν δεν μπορέσουν μέχρι τις 12 Μαΐου να κλείσουν τα κενά, τότε θα αποσυρθούν. Η Τεχεράνη πάντως διαμηνύει ότι παραμένει πιστή στις αρχές της συμφωνίας και καθησυχάζει τους Ευρωπαίους ότι θα παράσχει εγγυήσεις για την τήρησή της.\n«Σε αυτό το θέμα οι Αμερικανοί είναι εκείνοι, που θα χάσουν. Η χασούρα και η αποτυχία θα είναι για εκείνους στο τέλος. Εμείς θα συνεχίσουμε τον δρόμο μας», τόνισε ο Πρόεδρος του Ιράν , Χασάν Ροχανί.\nΑν ισχύσουν τα όσα υποστηρίζει η Τεχεράνη, τότε οι Ηνωμένες Πολιτείες κινδυνεύουν να μείνουν μόνες σε αυτό το μέτωπο έχοντας ως μοναδικό σύμμαχο το Ισραήλ.\nΤί λέει ο πρωτεργάτης της συμφωνίας για τα πυρηνικά σχετικά με την απόσυρση των ΗΠΑ


o dromos tou taxudromou\n''Πενήντα χιλιόμετρα από τα Γιάννενα, ατελείωτες στροφές μες τα βουνά.\nΑνάμεσα σε γκρεμούς, χαράδρες, πουρνάρια ο Άραχθος. Από πάνω τα έλατα, ο ουρανός. Το χειμώνα η άσφαλτος κόβεται σε πολλά σημεία από τα πολλά νερά.\nΗ βλάστηση οργιάζει. Μπροστά κόβεις και από πίσω μεγαλώνει.\nΚαλώς ήρθες στα Τζουμέρκα, σε έναν άλλο κόσμο, που βλέπεις ακόμη γυναίκες με μαντίλια στα κεφάλια, άνδρες με σκαμμένα βλέμματα και ρόζους στα χέρια.\nΣε αυτό τον τόπο έζησε ο παππούς ο Κώστας Κώστας ο Ταχυδρόμος. Τον γνώριζαν όλοι τριγύρω ακόμα και οι πέτρες.\nΤότε που δεν υπήρχαν δρόμοι ανάμεσα στα χωριά, αλλά μονοπάτια. Τότε που δεν υπήρχε κινητό τηλέφωνο, ούτε καν σταθερό. Τότε που δεν υπήρχε internet, περίμεναν όλοι από αυτόν το μήνυμα το καλό, το νέο, την είδηση ενώ έβρεχε, χιόνιζε είχε ζέστη.\nΔεν πρόφταινε να γυρίσει κοιμόταν στα χωριά. Αμέτρητα τα χιλιόμετρα που είχε κάνει. Παντού είχε φίλους. Παντού κεράσματα για να ‘χει δυνάμεις, λουκούμι, καφέ, μεζέ και τσίπουρο. Πάντα ακούραστος, πάντα με το τσιπουράκι μέχρι τα βαθιά γεράματα.\nΈνας σκληρός μαραθώνιος δρόμος, θα μας τον θυμίζει και κυρίως θα είναι ο στόχος που θα μας δυναμώνει. Όλους εμάς που ενώ έχουμε ανέσεις αισθανόμαστε κουρασμένοι.\nΌμως ακόμη… μπορούμε να τρέχουμε.''\nΣτην πανέμορφη Ήπειρο στα περήφανα Τζουμέρκα, σε μία προσπάθεια ανάδειξης της φυσικής και περιβαλλοντικής ομορφιάς της περιοχής του δήμου Κεντρικών Τζουμέρκων και στην μνήμη του παππού μας και ταχυδρόμου της περιοχής Κώστα Κώστα, θα διοργανωθεί την Κυριακή στις 6/10/2013, ο λαϊκός μαραθώνιος αγώνας με την ονομασία ''Ο ΔΡΟΜΟΣ ΤΟΥ ΤΑΧΥΔΡΟΜΟΥ'', με εκκίνηση και τερματισμό το χωριό Άγναντα Άρτας.\nΟ αγώνας θα είναι ατομικός ή σε ομάδα των 2-4 ατόμων τα μέλη των οποίων θα μπορούν να τρέξουν τμηματικά την διαδρομή με την μορφή σκυταλοδρομίας.\nΟι κατηγορίες που θα βραβευτούν θα είναι ανδρών και γυναικών: Α1,Γ1 (18 - 29 ετών), Α2,Γ2 (30-39ετών), Α3,Γ3 (40 - 49ετών), Α4,Γ4 (50 ετών & άνω) και ομάδων 2-5 ατόμων ανεξαρτήτου ηλικίας.\nΔείτε την ασφάλτινη διαδρομή των 42,2 χιλιομέτρων κάνοντας κλίκ στο χάρτη: ΧΑΡΤΗΣ\nΔιαδρομή του Αγώνα : Άγναντα – Καταρράκτης - Μηλιά Καταρράκτη - Μικροσπηλιά - Λεπιανά - Κάτω Γραικικό - Γουριανά - Κουκούλια - Άνω Γραικικό - Σγάρα - Άγναντα.\nΣυνολική υψομετρική διαφορά: 1230 μέτρα.\nΠεριγραφή Διαδρομής : Με αφετηρία τα Άγναντα οι δρομείς διασχίζουν τη μαγευτική δυτική πλευρά των Τζουμέρκων με νότια κατέυθυνση. Ακολουθούν ασφάλτινη οδική διαδρομή, με ελάχιστη κίνηση, μέσα στα δάση.\nΠερνούν από τα χωριά και τους οικισμούς Καταρράκτη, Μηλιά Καταρράκτη, Μικροσπηλιά, Λεπιανά, Κάτω Γραικικό, Γουριανά, Κουκούλια, Άνω Γραικικό, Σγάρα, για να τερματίσουν στα Άγναντα.\nΗμερομηνία διεξαγωγής: Κυριακή 15 Σεπτεμβρίου 2013\nΏρα εκκίνησης : 09.00 π.μ.\nΣταθμοί υδροδοσίας: στο 4ο χλμ, στο 8ο χλμ, στο 12ο χλμ, στο 15ο χλμ, στο 20ο χλμ, στο 24ο χλμ, στο 27ο χλμ, στο 30ο χλμ, στο 34ο χλμ, στο 37ο χλμ και στον τερματισμό.\nΑκόμη θα υπάρχουν από την διοργάνωση 3 σταθμοί ανεφοδιασμού με αλμυρά και γλυκά στα χωριά Καταρράκτη, Γουριανά, Άνω Γραικικό.\nΤα 3 σημεία αλλαγών που θα μπορούν να αλλάξουν όσοι συμμετέχουν σε ομάδες των δυο έως τεσσάρων ατόμων με την μορφή σκυταλοδρομίας θα είναι στα χωριά Καταρράκτη, Γουριανά, Άνω Γραικικό.\nΜετά το τέλος του αγώνα θα γίνουν οι απονομές και θα βραβευθούν οι έξι καλύτεροι αθλητές του ατομικού ανά κατηγορία, με κύπελλο ο πρώτος, μετάλλια και διπλώματα οι υπόλοιποι.\nΕιδικές παροχές σε όποιους από το ατομικό κάνουν λιγότερο από 3 ώρες\nΕπίσης θα βραβευτούν οι τρείς καλύτερες ομάδες και θα ακολουθήσει pasta party.\nΔίπλωμα συμμετοχής και αναμνηστικό μετάλλιο δίνεται σε όλους που θα συμμετέχουν στην διοργάνωση.\nΚυριακή 15/09/201307:00-8:30ΑΓΝΑΝΤΑΆνοιγμα γραμματείας – παραλαβή αριθμών8:30-8:59ΑΓΝΑΝΤΑΠαρουσίες αθλητών09:00ΑΓΝΑΝΤΑΕκκίνηση αγώνα Παραλαβή αριθμών θα γίνεται και την προηγούμενη ημέρα, Σάββατο, τις ώρες 20:00-22:00.\nΝα κολυμπήσει στο ποτάμι, τον μοναδικό Άραχθο που τρέχει όλο το καλοκαίρι απολαμβάνοντας τη μοναδική εικόνα των καταρρακτών και των τρεχούμενων νερών, να ψαρέψει πέστροφα, να κάνει rafting.\nΤα Τζουμέρκα είναι ένας από τους ομορφότερους προορισμούς της Ελλάδας κατάλληλος για καλοκαιρινές αλλά και για χειμερινές αποδράσεις.\nΚαλό είναι να έχετε μαζί σας για το βράδυ κάτι μακρυμάνικο γιατί τα μέρη είναι ...αρκετά δροσερά!!!\nΕπίσης η περιοχή είναι ειδυλιακή για νυχτερινό rafting.\nΓια οποιαδήποτε πληροφορία σχετικά με τον αγώνα την πρόσβαση, την διαμονή, μπορείτε να επικοινωνήσετε στα: 6945 247715, 6947 634197, 6945 296747.


zepos: Φεβρουαρίου 2012\nΈρχονται οι ελιές!\nΟ Δημήτρης λέει: Προσεχώς λάδι Μυκόνου... και δεν έχει άδικο!\nΤην εβδομάδα που μας έρχεται, Ο ΕΡ.Ο.Σ. θα μοιράσει τα νέα φυτά ελιάς που έχουν παραγγείλει για λογαρισμό κάθε ενδιαφερόμενου καλλιεργητή. Θα μοιρασθούν περίπου 650 δέντρα των πολύ γνωστών τριών ποικιλιών. Η ΚΟΡΩΝΕΪΚΗ λαδοελιά, και οι δύο βρώσιμες ΚΑΛΑΜΩΝ και ΑΜΦΙΣΣΗΣ. Τα φυτά είναι μονοετή και θα μοιρασθούν εφέτος από το γνωστό μας φιλόξενο στέκι της μάντρας του μέλους μας E.Γεωργίου, τον οποίο ευχαριστούμε και από εδώ! Θα ειδοποιηθούν τηλεφωνικώς όσοι έχουν παραγγείλει δέντρα για την ακριβή ημερομηνία διανομής, η οποία μάλλον θα είναι την ερχόμενη Τρίτη.\nΠρόσφατη ενημέρωση: Οι ελιές θα διανεμηθούν την ΤΕΤΑΡΤΗ 22/2/2012 από τις 10 το πρωί έως τις 2 το μεσημέρι. Παρακαλούμε να τι παραλάβετε συντομα!\nΠερισσότερες λεπτομέρειες στην σελίδα του ΕΡ.Ο.Σ.: Διανομή των νέων φυτών ελιάς\nΑναρτήθηκε από zepos στις 8:50 π.μ. 2 σχόλια\nΔιεγράφη ο Γ.Παπαμανώλης!\nΕκτός κοινοβουλευτικής ομάδας του Πασοκ βρέθηκε ο βουλευτής Κυκλάδων Γ.Παπαμανώλης που διαφοροποίησε την στάση του χθες στην ψηφοφορία.\nΨήφισε ΠΑΡΩΝ επί της αρχής κρυφοκοιτάζοντας προς την προειδοποίηση για κομματική πειθαρχία, καταψήφισε το άρθρο ένα(1) περί εργασιακών και σε όλα τα υπόλοιπα ψήφισε ΝΑΙ.. Γιατί άραγε; Έτσι βρέθηκε εκτός παρ'όλη την έντεχνη "ντρίπλα" του κυκλαδίτη βουλευτή.\nΟι έτεροι δύο βουλευτές του νομού μας, ο Π.Ρήγας του Πασοκ και ο Γ.Βρούτσης υπερψήφισαν στο σύνολό της τη νέα σύμβαση.\nΑναρτήθηκε από zepos στις 3:57 μ.μ. 2 σχόλια\nΕτικέτες Κυκλαδίτικα, Πολιτικά, Τι συμβαίνει\nΔεν ψηφίζει ο Ρήγας\nΤου Βουλευτή Κυκλάδων Παναγιώτη Ρήγα\nσχετικά με το θέμα του μειωμένου ΦΠΑ στα νησιά\nΕπειδή είμαι απόλυτα πεπεισμένος ότι τα επιχειρήματα που προβάλουμε ως εκπρόσωποι των νησιών, είναι αναντίρρητα και στέρεα, δεν διαπραγματεύομαι και δεν υποχωρώ από τις θέσεις μου.\nΩς εκ τούτου δηλώνω ευθύς εξαρχής ότι δεν πρόκειται να ψηφίσω διάταξη που θα επιβάλλει την κατάργηση του μειωμένου συντελεστή ΦΠΑ στα νησιά μας.\nΣύμφωνα με δημοσιεύματα, 19 βουλευτές ΠΑΣΟΚ & ΝΔ που εκλέγονται στα νησιά του Αιγαίου, δηλώνουν σε κοινή τους δήλωση οτι δεν πρόκειται να το ψηφίσουν.\nΤα ονόματα για να τα θυμόμαστε:\nΓαληνός Σπυρίδων (ΝΕΑ ΔΗΜΟΚΡΑΤΙΑ)\nΕΔΩ η δήλωσή τους: Να παραμείνει ο μειωμένος ΦΠΑ στα νησιά του Αιγαίου ζητούν 19 βουλευτές ΠΑΣΟΚ-ΝΔ\nΑναρτήθηκε από zepos στις 2:55 μ.μ. 4 σχόλια\nΤα δώσαμε όλα σε λίγες ώρες!\nΜέσα σε λίγες ώρες το πρωί, τα δώσαμε όλα!\nΉλθαν όλοι και όλες που είχαν παραγγείλει φυτά αμπέλου και περιμένοντας υπομονετικά την σειρά τους, τα παρέλαβαν και δρόμο για φύτεμα..\nΗ ειδοποίηση των μελών μας με ομαδικό SMS λειτούργησε πάλι άψογα…\nΧωρίζαμε τις παραγγελίες από τα δέματα, δέναμε τα φυτά με σύρμα, βάζαμε και ταμπελάκι στο δέμα με το όνομα της ποικιλίας ώστε να γνωρίζει τι φυτεύει ο καθένας, τα βάζαμε σε λευκές πλαστικές σακούλες και δρόμο…\nΚαλό θα είναι τώρα όσοι πήραν νέα φυτά, να ρίξουν πάλι μια ματιά στο πολύ κατατοπιστικό παλιότερο αρθρο μας για τον τρόπο φύτευσης. Η ανακεφαλαίωση μόνο καλό θα κάνει!\nΤο σχετικό ποστ είναι ΕΔΩ: ΧΡΗΣΙΜΕΣ ΟΔΗΓΙΕΣ ΦΥΤΕΥΣΗΣ ΕΡΡΙΖΩΝ ΕΜΒΟΛΙΑΣΜΕΝΩΝ ΦΥΤΩΝ ΑΜΠΕΛΟΥ\nΑναρτήθηκε από zepos στις 1:40 μ.μ. 3 σχόλια


Περί φιλότιμου... - Kalamata Journal\nΠαρασκευή, 07 Αυγούστου 2020 16:26\nΤης Μαργαρίτας Πουλοπούλου\n“Το εθνικό μας εμβόλιο είναι το φιλότιμο”, δήλωσε το πρωί της Τετάρτης ο πρωθυπουργός Κ. Μητσοτάκης, στο μήνυμά του με αφορμή τη νέα αύξηση κρουσμάτων του κορονοϊού...\nΤην ώρα που η κατάσταση δείχνει να ξεφεύγει, νιώθουμε την ανάγκη να υπενθυμίσουμε στον κ.Πρωθυπουργό πως:\nΑν είχατε φιλότιμο θα κάνατε τις απαραίτητες προσλήψεις στο ΕΣΥ, προκειμένου να καλυφθούν οι πάγιες ανάγκες του, πόσο μάλλον τώρα που είμαστε αντιμέτωποι με μια πανδημία. Αντιθέτως, αρκείστε σε… χειροκροτήματα.\nΑν είχατε φιλότιμο, δεν θα σπαταλούσατε το δημόσιο χρήμα σε “σκόιλ ελικίκου” και λίστες Πέτσα. Η δημοσιογραφία και η ενημέρωση νοσούν σοβαρά, πράγμα το οποίο δεν φαίνεται να σας ανησυχεί. Αντιθέτως, φροντίζετε με τις επιλογές σας να κάνετε το πρόβλημα χειρότερο.\nΑν είχατε φιλότιμο, δεν θα μας λέγατε κάθε μέρα, από την αρχή της πανδημίας, ότι η προστασία των πολιτών είναι ζήτημα ατομικής ευθύνης και μόνο. Η ευθύνη της Πολιτείας, κάπου σας έπεσε και χάθηκε και αμφιβάλλουμε αν θα τη βρείτε. Είναι δυνατόν, να ανακοινώνετε νέα μέτρα για την υποχρεωτικότητα στη χρήση μάσκας και την ίδια ώρα να αυξάνετε την πληρότητα στα πλοία; Είναι δυνατόν, να λέτε στον κόσμο να κρίνει αν τα λεωφορεία είναι γεμάτα, να μην επιβιβάζεται σε τέτοια περίπτωση, αντί να αυξήσετε το στόλο των λεωφορείων και τα δρομολόγια;\nΚαι άλλα πολλά μπορούμε να πούμε, από πού να το πιάσουμε και πού να το αφήσουμε δεν ξέρουμε.\nΠερισσότερα σε αυτή την κατηγορία: « Τα χανουμάκια του κορονοϊού Ο ιός θα μας σφάξει με το κονσερβοκούτι… »


3 ασκήσεις γυμναστικής που μπορείς να κάνεις το πρώτο 3μηνο της εγκυμοσύνης | paidorama.com\nΓια πολλές γυναίκες η σωματική άσκηση είναι κάτι περισσότερο από μια δραστηριότητα που χαρίζει το τέλειο σώμα που επιθυμούν.\nΕίναι μια διέξοδος, ένας τρόπος για να έρθουν πιο κοντά στη χαλάρωση και την ευεξία, για το λόγο αυτό και τηρούν συστηματικά το πρόγραμμά τους, ακόμα και κατά τη διάρκεια της πιο σημαντικής περιόδου της ζωής τους, την εγκυμοσύνη.\nΥπέρ αυτού τάσσονται και οι ειδικοί, οι οποίοι υποστηρίζουν ότι η γυμναστική κατά τη διάρκεια της εγκυμοσύνης είναι εξαιρετικά ωφέλιμη τόσο για την μέλλουσα μητέρα όσο και για το μωρό, καθώς μπορεί να βελτιώσει το μυικό τόνο, να δυναμώσει την καρδιακή λειτουργία της εγκύου, να μειώσει τους πόνους στην πλάτη (όπως και αρκετές ενοχλήσεις και δυσφορίες), να βελτιώσει τη στάση σώματος, να επιδράσει θετικά στην ενέργεια και την ψυχολογία της, να ενισχύει τη δύναμη, την αντοχή και την ευελιξία.\nΗ fitness instructor, Τζόαν Μέρφι, προσθέτει ότι η σωματική άσκηση αυτή την περίοδο μπορεί να μειώσει τον κίνδυνο του διαβήτη κύησης (ένα από τα πιο συχνά προβλήματα που μπορεί να εμφανιστούν σε μια έγκυο), της προεκλαμψίας (μια σοβαρή επιπλοκή που προκαλεί κυκλοφορικά προβλήματα στη μητέρα και αναπτυξιακά προβλήματα στο μωρό αλλά και αύξηση του λευκώματος των ούρων της γυναίκας) και την πιθανότητα καισαρικής τομής.\nΣτην περίπτωση λοιπόν, που κατά το πρώτο τρίμηνο της εγκυμοσύνης σας όλα πηγαίνουν καλά και δεν υποφέρετε από αίσθημα κόπωσης ή πρωινές ναυτίες μπορείτε να ακολουθήσετε το παρακάτω ήπιο πρόγραμμα. Το μόνο που θα πρέπει να προσέξετε σύμφωνα με την Τζόαν Μέρφι αν είστε ήδη αθλητικός τύπος, είναι να «ρίξετε» το επίπεδο της έντασης των ασκήσεων στο σημείο εκείνο που θα αισθάνεστε πιο άνετα και συμβουλεύει να «ακούτε» το σώμα σας. Από την άλλη πλευρά, αν θέλετε να γυμναστείτε για πρώτη φορά αλλά έχετε μείνει έγκυος, ξεκινήστε αφιερώνοντας έστω και πέντε λεπτά την εβδομάδα στις ασκήσεις και προσπαθήστε να αυξήσετε το χρόνο σταδιακά μέχρι να καταφέρετε να φτάσετε στη μισή ώρα την εβδομάδα.\nΗ άσκηση «σανίδα» που είναι γνωστή ως «plank» στην αγγλική ορολογία του fitness βοηθάει στην εξάσκηση των κοιλιακών μυών, ενώ γυμνάζει και άλλες μυϊκές ομάδες του σώματος. Γενικότερα είναι ιδανική για την απώλεια κιλών. Η εκτέλεση της απαιτεί ιδιαίτερη συγκέντρωση. Πάρτε την αρχική θέση της άσκησης «σανίδα» βάζοντας τους πήχεις σας στο πάτωμα και σηκώστε τον κορμό σας στην ευθεία με το έδαφος, με τις μύτες των ποδιών να ακουμπούν σε αυτό. Μείνετε στη θέση αυτή για 20 -30 δευτερόλεπτα και κάντε μια παύση 10 δευτερολέπτων για να πάρετε μια ανάσα, ακουμπώντας τα γόνατα στο έδαφος.\nΠροβολές ποδιών μπροστά\nΜια εξαιρετική άσκηση για εσάς που θέλετε να δυναμώσετε τους γλουτούς σας, αλλά και τους προσαγωγούς και τους μύες του κορμού. Η άσκηση επικεντρώνεται σε κάθε πόδι ξεχωριστά, αλλά τονώνει ολόκληρα τα κάτω άκρα. Επίσης η κίνηση που απαιτείται βελτιώνει την ισορροπία του σώματος, η οποία σταδιακά χάνεται με τα χρόνια. Η τεχνική της άσκησης αυτής είναι απλή: Βάλτε τα χέρια στη μέση, κάντε ένα μεγάλο βήμα μπροστά, λυγίστε τα γόνατα σας και κατεβάστε τη λεκάνη σας, διατηρώντας το σώμα σας ευθυγραμμισμένο. Λυγίστε το μπροστινό σας γόνατο τόσο ώστε η κνήμη να είναι κάθετη στο δάπεδο και ο μηρός παράλληλος με αυτό. Θα πρέπει να προσπαθήσετε να μείνετε στη θέση αυτή για 1 λεπτό και έπειτα να επανέλθετε αργά στην αρχική σας θέση.\nΣκουώτ με στροφή του κορμού και αλτήρα\nΠρόκειται για το βαθύ κάθισμα, που αν και θεωρείται άσκηση για τους τετρακέφαλους και τους γλουτούς, εξίσου καλή για την ενδυνάμωση του σώματος καθώς εμπλέκονται πολλές μυϊκές ομάδες. Για να αυξήσετε την αποτελεσματικότητα της μπορείτε να προσθέσετε αλτήρα και να κάνετε στροφή του κορμού. Σταθείτε σε όρθια θέση με τα πόδια στο άνοιγμα των ώμων σας, έχοντας τα πέλματα σας παράλληλα.\nΦέρτε τα χέρια σας μπροστά και κρατήστε τον αλτήρα. Με ίσιο τον κορμό, χαμηλώστε το σώμα σας στέλνοντας την λεκάνη πίσω και λυγίζοντας τα γόνατα. Καθώς πιέζετε τα πόδια σας για να επιστρέψετε στην αρχική θέση, στρέψτε τον κορμό σας από τη μια πλευρά του σώματος σας. Το πόδι που βρίσκεται στην άλλη πλευρά του σώματος θα ανασηκωθεί ελαφρώς από το έδαφος και η μύτη του θα στραφεί προς τα μέσα. Ελάτε ξανά προς την αρχική σας θέση και επαναλάβετε, στρέφοντας τον κορμό αυτή τη φορά προς την άλλη μεριά. Στα παρακάτω βίντεο θα δείτε παραλλαγές της άσκησης.


Στα 10,83 εκατ. οι πωλήσεις του VW Group για το 2018 | Drive\nΜε οριακή άνοδο 0,9% έκλεισε η χρονιά - Ο Ομιλος διεκδικεί την πρωτιά από την Συμμαχία Renault-Nissan-Mitsubishi.\nΟι πωλήσεις του ομίλου Volkswagen σημείωσαν άνοδο 0,9%, φθάνοντας στα 10,83 εκατ. οχήματα το 2018.\nΟ μεγάλος αντίπαλος του group VW, η Συμμαχία Renault-Nissan-Mitsubishi δεν έχει ανακοινώσει στοιχεία για το 2018, αλλά με δεδομένο ότι το 2017 οι πωλήσεις του είχαν φτάσει τα 10,6 εκατομμύρια οχήματα, προμηνύει ότι η μάχη για την πρώτη θέση θα κριθεί σε... λεπτομέρειες.\nΤην ίδια στιγμή οι προβλέψεις της Toyota για το 2018 μιλούν για 10,55 εκατ. οχήματα.\nΈτσι είναι πολύ πιθανό το Volkswagen Group να είναι αυτό που θα ανέβει στο πιο ψηλό σκαλί για το 2018.\nΣύμφωνα με την ανάλυση των αριθμών ο Ομίλος VW πούλησε 10,1 εκατ. επιβατικά, ενώ μόνο περίπου το 4% των πωλήσεων του ομίλου ήταν ελαφρά επαγγελματικά οχήματα το 2018 σε σύγκριση με 12% και 15% για τις εταιρείες Renault-Nissan-Mitsubishi και Toyota αντίστοιχα.\nΗ Volkswagen ανέφερε ότι το εμπορικό σήμα της VW πούλησε 6,24 εκατομμύρια οχήματα το περασμένο έτος, ενώ τα premium brands Audi και Porsche κατέγραψαν 1,81 εκατομμύρια και 256.000 πωλήσεις αντίστοιχα.\nΑυτό καθιστά την Audi την τρίτη μεγαλύτερη premium μάρκα πίσω από τη BMW, η οποία διέθεσε 2,12 εκατομμύρια αυτοκίνητα και την Mercedes-Benz, η οποία πούλησε 2,31 εκατομμύρια επιβατικά.\nΟ επικεφαλής πωλήσεων της Volkswagen, κ. Christian Dahlheim, δήλωσε σε τηλεοπτική εκπομπή την Παρασκευή πως εκτιμά ότι η ζήτηση στην Κίνα θα παραμείνει σταθερή το 2019, αν και το πρώτο τρίμηνο θα είναι δύσκολο.\nΤα προβλήματα που προέκυψαν από την εφαρμογή του WLTP κόστισαν στην εταιρεία περίπου 1 δισ ευρώ για το 2018, εξαιτίας της αδυναμίας έγκαιρης παράδοσης των παραγγελιών.\nΗ VW Group δήλωσε ότι οι παραδόσεις του Δεκεμβρίου μειώθηκαν κατά 8,4%, σε 916.200 αυτοκίνητα, από 999.900 το προηγούμενο έτος.\nΟι παραδόσεις του ομίλου τον Δεκέμβριο στην Κίνα μειώθηκαν κατά 13% σε ετήσια βάση, σύμφωνα με την αυτοκινητοβιομηχανία, προσθέτοντας ότι οι παραδόσεις μειώθηκαν επίσης κατά 5,6% στην Ευρώπη και κατά 3,4% στις Ηνωμένες Πολιτείες.


Κατανομή ποσού 13. 650 ευρώ στο Δήμο Βόρειας Κυνουρίας από τα Τέλη Διαφήμισης - Το Άστρος της θαλάσσης\nΑπό το υπουργείο Εσωτερικών γίνεται γνωστό πως κατανέμεται από το λογαριασμό του που τηρείται στο Ταμείο Παρακαταθηκών και Δανείων με τίτλο «Έσοδα άρθρου 9 Ν. 2880/2001 – Τέλη Διαφήμισης» (Νο 33 05 0137), ποσό 13.937.330,00 € στους δήμους, σύμφωνα με τις καταστάσεις που είναι προσαρτημένες στη σχετική απόφαση.\nΤα παραπάνω ποσά αποτελούν έσοδο της κατηγορίας «Λοιπά Τακτικά Έσοδα» και του Κ.Α. 0715 με τίτλο «Τέλος διαφήμισης της κατηγορίας Δ’ του άρθρου 15 του Β.Δ. 24.9/20.10.1958 (άρθρο 9 ν. 2880/2001)» του προϋπολογισμού εσόδων οικονομικού έτους 2013 των δικαιούχων Δήμων και θα αποδοθούν σε αυτούς με χρηματική εντολή του Υπουργείου μας προς το Ταμείο Παρακαταθηκών και Δανείων.\nΗ παρούσα απόφαση με τις καταστάσεις που τη συνοδεύουν μπορεί να αναζητηθεί και στο διαδικτυακό τόπο του Υπουργείου (www.ypes.gr) στην ενότητα «Το Υπουργείο», υπο-ενότητα «Εγκύκλιοι – Αποφάσεις» (http://www.ypes.gr/el/Ministry/Encyclical/).\nΠροηγούμενο άρθρο: ΟΑΕΔ: Την Παρασκευή το δώρο Χριστουγέννων\nΕπόμενο άρθρο Πώς το κρύο επηρεάζει το σώμα μας;


Ο κουρέας του Βορρά και ο μεσογειακός νέο-τεντιμποϊσμός | αἰέν ἀριστεύειν\n← Πανικός από την προσέγγιση ΣΥΡΙΖΑ – ΑΝΕΛ\nΠρέπει να ξεπεράσουμε το ταμπού! Πρέπει τελειώνουμε με αυτἠν την ΕΕ →\nΟ κουρέας του Βορρά και ο μεσογειακός νέο-τεντιμποϊσμός\nΚούρεμα, από δω, κούρεμα από κει, κούρεμα στην Ελλάδα, κούρεμα στην Κύπρο. Ο καλός ποιμένας του Βορρά περιοδεύει τη μεσόγειο και κουρεύει, κουρεύει σαν τρελός τα πρόβατα της να χει πολύ μαλλί η τράπεζα του για τους βαρείς παγκόσμιους χειμώνες που έρχονται.\nΤα ηχηρά μπεεε, η αναμπουμπούλα στη στάνη δεν τον τρομάζουν τον καλό βοσκό του βορρά. Αυτός έχει μια δουλειά να κάνει. Μαλί να φέρει στο σπίτι, πολύ μαλλί.\nΤα πρόβατα της μεσογείου βόσκαν αμέριμνα τόσα χρόνια το πράσινο γρασίδι του που τους έφερνε σε βαλίτσες. Ήρθε η ώρα να πληρώσουν το νοίκι τους, να τιμήσουν τις υποχρεώσεις τους.\nΤο πρόβατα βελάζουν μα κανένα δεν τρομάζουν.\nΚούρεμα. Είναι αστείο τι ευφημισμούς χρησιμοποιούν οι ισχυροί για να περιπαίξουν τους αδύναμους.\nΚούρεμα η καταστροφή των κοινωνιών της Ελλάδας και της Κύπρου.\nΤο πετσόκομμα έχει γίνει κούρεμα.\nΠετσόκομμα. Σφαγή. Μακελειό= κούρεμα.\nΤα πρόβατα στην Ελλάδα χειροκρότησαν την ανακοίνωση του κουρέματός τους. Την πανηγύρισαν. Σούπερ Γουάου. Αχ τι καλά. Μας γλιτώνουν από το μαλλί που μας επιβάρυνε. Μας σώζουν από τη βαμβακουλίτιδα μας οι καλοί μας οι ποιμένας.\nΣύντομα φυσικά καταλάβανε ότι δεν επρόκειτο για κούρεμα αλλά για γδάρσιμο και πούλημα του τομαριού. Το νιώσαν στο πετσί τους.\nΟι Κύπριοι, πιο εξοικειωμένοι από εμάς με τον παρά και τα παράγωγά του, ξέραν εξαρχής ότι το κούρεμα στο οποίο τους υποχρεώναν θα τους ξύριζε και τα αυτάκια να τα κάνουν οι Γερμανοί σούπα να χουν στο τραπέζι τους σούπα από την Κύπρο και τραπεζικό χαλούμι τους κρύους παγκόσμιους χειμώνες που έρχονται. Οι Κύπριοι ξέραν ότι το κούρεμα θα τους το κανε όχι ένας Γάλλος κομμωτής, αλλά ένας Γερμανός χασάπης πασίγνωστος για την έφεση του στο ξεκοίλιασμα. Ξέραν οτι θα ματώναν και θα πεθάναν από την αιμορραγία.\nΟι Κύπριοι φώναξαν. Για μια στιγμή η γη σταμάτησε να γυρίζει και κάθισε να παρατηρήσει αυτό το περίεργο νέο είδος προβάτων που μάθαν το όχι. Για μια στιγμή η Μεσόγειος έγινε αυτό που ήταν κάποτε. Το Κέντρο της Γης.\nΔεν είναι αστείο; Να χεις το πρόβατο στην αγκαλιά σου έτοιμο να το κουρέψεις και κείνο ξαφνικά να γυρνάει και να σου λέει στο πρόσωπό σου με ανθρώπινη λαλιά ένα ΟΧΙ;\nΈντρομη και η πολιτική τάξη της Ελλάδας: Τα πρόβατα μάθαν να λεν όχι. Τι θα γίνει αν και τα δικά μας πρόβατα αρχίζουν να μαθαίνουν να συλλαβίζουν το ΟΧΙ; Δεν είναι δύσκολο. Ο και ΧΙ. ΟΧΙ. Ο και ΧΙ. ΟΧΙ.\nΈτσι λοιπόν ήταν επιτακτική ανάγκη τα κυπριακά πρόβατα να επανέλθουν στην τάξη. Στην τάξη την ηθική όπου ο ισχυρός κάνει ότι γουστάρει στον αδύναμο.\nΈτσι η Κύπρος απομονώθηκε παγκοσμίως, να γίνει το παράδειγμα προς μίμηση παράδειγμα προς αποφυγή.\nΟι Κύπριοι αντιστάθηκαν ανάμεσα σε άλλα γιατί έχουν μακρά ιστορία αντίστασης.\nΟι Έλληνες έχουν και αυτοί ιστορία αντίστασης αλλά πολύ σημαντικότερα έχουν μακρά ιστορία παραδειγματικής τιμωρίας κάθε αντίστασης και κάθε αμφισβήτησης.\nΑς αναφέρουμε ένα σχετικά πρόσφατο που ανήκει σε άλλη ιστορική περίοδο διαφορετικών γεωπολιτικών και πολιτικών συσχετισμών.\nΤη δεκαετία του 1950 αρχίζει σε εφήβους και νέους να αναπτύσσεται στην Αγγλία ένα ακόμη κίνημα αμφισβήτησης.\nΝέοι και έφηβοι σπάνε το ενδυματολογικό γκρίζο της εποχής και φοράν πολυτελή ρούχα ή ρούχα που φαίνονται πολυτελή. Αφήνουν τσουλούφι. Περιπαιχτικά ονομάζονται Τέντυ Μπόυς.\nΣτην Ελλάδα, η νεανική αμφισβήτησή δε θα είναι ενδυματολογική. Νέοι και έφηβοι δε θα κινηθούν μόνο κατά της έλλειψης φαντασίας στην ελληνική ενδυμοτολογική καθημερινότητα.\nΘα κινηθούν κυρίως και κατά των αιτιών της έλλειψης φαντασίας: Κατά του πατερναλιστικού ελληνικού σχολείου. Στόχος τους θα γίνουν οι μορφές εξουσίας του: Οι δάσκαλοι.\nΟι επαναστάτες «χωρίς αιτία» της εποχής θα χρησιμοποιήσουν κάτι το πολύ παραδοσιακό για να γελοιοποιήσουν το «πατροπαράδοτο» (πατροπαρα- δοτό είναι η λέξη που του ταιριάζει καλύτερα) σύστημα εξουσίας και τα φυτώρια του, τα σχολεία: Το γιαούρτι.\nΠολυάριθμα γιαούρτια εκσφενδονίζονται εκείνη την περίοδο κατά των δασκάλων. Μέσω της δύναμης της μιμητικής συμπεριφοράς, το σάπιο μήλο του ψευτομοντέρνου απειλεί το δέντρο της γνώσης. Όλοι και περισσότεροι νέοι θέλουν να δαγκώσουν τον απαγορευμένο καρπό, όλο και περισσότεροι νέοι δοκιμάζουν αυτό που το σύστημα εξουσίας βάπτισε για τους δικούς του λόγους εντελώς αβάσιμα και με χωριάτικη αντίληψη ως Τεντιμποϊσμό. Ο τεντιμποϊσμός γίνεται μόδα, τα γιαούρτια πέφτουν βροχή, η κοινωνία «διαβρώνεται», το σύστημα υπονομεύεται, η έννομος τάξη «διασαλεύεται». Η «επιδημία», η «γάγγραινα» του τεντιμποϊσμού πρέπει να σταματηθεί. Αυτή τουλάχιστον είναι η απλοϊκή αφήγηση μιας μόδας «ανήθικης» που απειλούσε τον καθωσπρεπισμό και επομένως και το ίδιο το ελληνικό σύστημα εξουσίας που όπως τόσα άλλα συστήματα εξουσίας απαγόρευε δια ροπάλου την αμφισβήτηση καθώς κάθε αμφισβήτηση το απειλούσε, υπαρξιακά δομημένο καθώς ήταν πάνω στην άκριτη αποδοχή του από τους πληθυσμούς.\nΈτσι λοιπόν, το κράτος επεμβαίνει για να επαναφέρει την «τάξη».\nΨηφίζεται ένας νόμος, ο νόμος 4000: Ταραξίες συλλαμβάνονται, κρατούνται, κουρεύονται δια της βίας γουλί, τα ρεβέρ τους ξηλώνονται και οι αρχές τους περιφέρουν δημοσίως, συχνά με κρεμασμένη την πινακίδα: Είμαι Τεντιμπόης.\nΣήμερα, οι Γερμανοί, για να «επαναφέρουν» την νέα γερμανική τάξη πραγμάτων, την νέα Pax Germanica έχουν επαναεφεύρει, επεκτείνει και επιβάλει σε ολόκληρους πληθυσμούς την ταμπέλα του Τεντιμπόι καθώς οι «διαφθαρμένοι, άχρηστοι, χαραμοφάηδες» Νότιοι «απειλούν» με «ηθική σήψη» το «οικοδόμημα» της Ευρώπης.\nΗ προπαγάνδα τους δεν είναι φυσικά εντελώς αβάσιμη: Άλλωστε η πετυχημένη προπαγάνδα μέσα στο πολλά ψέματα περιέχει και μια μικρή δόση αλήθειας για να είναι αληθοφανής.\nΈτσι λοιπόν, οι Γερμανοί θα εφαρμόσουν στους τεντιμπόηδες Ευρωπαίους, τους Έλληνες και τους Κυπρίους την τιμωρία που προβλέπεται δια το έγκλημα του Μεσογειακού τεντιμποϊσμού, δια το ότι οι Μεσόγειοι ήταν θρασύτατοι και παρτάκηδες και αμφισβητούσαν τα χρηστά ήθη των βορείων, με άλλα λόγια την τυφλή πίστη στο σύστημα τους.\nΈτσι λοιπόν, διαπόμπευσαν πρώτα τους Έλληνες και μετά τους Κυπρίους, τους κούρεψαν (οικονομικά) γουλί, τους ξύλωσαν όχι τα ρεβέρ αλλά τις τσέπες και τους περιέφεραν σε αθλία κατάσταση στις γειτονιές της παγκόσμιας κοινότητας για να παραδειγματίσουν και τους υπολοίπους νέους της ευρωπαϊκής νέας Pax Germanica. Αν δεν είστε καλά παιδιά, ορίστε τι θα πάθετε. Οι Γερμανοί επαναφέραν τον νόμο 4000 περί τεντιμποϊσμού στη Μεσόγειο.\nΚαι ειλικρινά αναρωτιέμαι: Εμείς το κάναμε στα παιδιά μας μερικές δεκαετίες νωρίτερα. Σας παραξενεύει που οι Γερμανοί το κάνουν σε μας και τους Κυπρίους;\nΟι Έλληνες έχουν εξαντλήσει όλη τους τη σκληρότητα απέναντι σε Έλληνες και κοιτάν σαν χάνοι τους ξένους. Λογικό είναι, αφού για δεκαετίες ζούσαν σαν τα χρυσόψαρα σε μια γυάλα που κανείς δεν καθάριζε. Ούτως ή άλλως η γυάλα μας σπάει σαν να ταν απόστημα. Ή θα βγούμε από αυτή, ή τα απόνερα της θα μας πάρουν μαζί τους στους οχετούς της ιστορίας.\nΤο δίλλημα δεν ήταν ποτέ το «ή αλλάζουμε ή βουλιάζουμε» όπως μας έλεγε ο δήμιος μας George Papandreou. Το βούλιαγμα είχε προαποφασιστεί: Ή βουλιάζουμε ή βουλιάζουμε: Οπότε το ζήτημα ήταν για το πώς βουλιάζουμε: Το δίλλημα για μας ήταν ή βουλιάζουμε χωρίς αξιοπρέπεια ή βουλιάζουμε με αξιοπρέπεια.\nΤουλάχιστον οι Κύπριοι διάλεξαν το δεύτερο. Οι Έλληνες με μακρά ιστορία δοσιλογισμού, διάλεξαν για μια ακόμη φορά το δρόμο της ντροπής και συνεχίζουν να βαδίζουν προς το χείλος του γκρεμού περνώντας μέσα από χίλιες μύριες κακουχίες και βάσανα λες και είχαν αντισταθεί στον καλό ποιμένα του Βορρά.\nΑλλά είπαμε: ο καλός ποιμένας του Βορρά έχει μια δουλειά να κάνει: θα την φέρει εις πέρας είτε του πεις όχι είτε του πεις ναι. Το ζήτημα είναι ΕΜΕΙΣ ΤΙ ΣΤΟ ΔΙΑΒΟΛΟ ΚΑΝΟΥΜΕ;


ΣΥΛΛΟΓΟΣ ΕΡΓΑΖΟΜΕΝΩΝ ΝΟΣΟΚΟΜΕΙΟΥ ΛΙΒΑΔΕΙΑΣ: H διαθεσιμότητα στα Νοσοκομεία Λιβαδειάς και Θήβας\nΓράφει ο ΚΩΝΣΤΑΝΤΙΝΟΣ Ι. ΠΛΙΑΚΟΣΤΑΜΟΣ\nΓενικός Χειρουργός Επιμελητής Α’ Γενικού Νοσοκομείου Λιβαδειάς\nΗ διαθεσιμότητα είναι θέμα χρόνου και θα προχωρήσει και στα δύο νοσοκομεία του νομού μας. Θα πλήξει το δήθεν πλεονάζον προσωπικό, αυτό που έχει χαμηλά προσόντα. Το αν προσφέρει δεν αφορά τον υπουργό υγείας που έχει αναγορευτεί στον πιο καλό μαθητή και υποστηρικτή του μνημονίου και δείχνει αποφασισμένος να υλοποιήσει οποιαδήποτε μνημονιακή υποχρέωση. Έχει όμως δίκιο; είναι εφικτό; θα ωφελούσε τέτοια κίνηση στην αναβάθμιση των δύο νοσοκομείων που πασχίζουν με νύχια και δόντια να κρατηθούν; Γνωρίζετε όλοι εσείς, που θα δηλώσετε όψιμο όμως ενδιαφέρον, για την κατάσταση που επικρατεί στο Γενικό Νοσοκομείο Λιβαδειάς; αξίζει να μάθετε πως φτάσαμε ως εδώ.\nΤο απίστευτο πολιτικό σύστημα πρωτοστατούντος του ΠΑΣΟΚ και ακολουθούσης της ΝΔ σχεδίασε κι έχτισε δύο ομοιόβαθμα νοσοκομεία σε απόσταση μικρότερη των 50 χιλιομέτρων. Ούτε στην ευημερούσα Γερμανία δεν απολαμβάνουν τέτοιες υπηρεσίες υγείας. Ο απόλυτος παραλογισμός. Ζούσαμε σε άλλες εποχές όμως τότε (1995-2000) και οι κοντόφθαλμοι εγχώριας παλαιάς κοπής πολιτικοί λειτούργησαν όπως πάντα ήξεραν, ρουσφετολογικά. Το ήξεραν το παιχνίδι και το έπαιξαν καλά. Τι κι αν δεν θα είχε μέλλον η απόφαση αυτή, εκείνοι έπραξαν τα υπεσχημένα στους ψηφοφόρους τους. Τι κι αν τους χειραγώγησαν με άθλιο και καταστροφικό για την υγεία τους τρόπο. Ήταν εντάξει μαζί τους. Πως νιώθουν άραγε με την κατάσταση που έχει διαμορφωθεί σήμερα; Όπως αποδεικνύει και το επίκαιρο παράδειγμα του πολιτικού που κυκλοφορούσε με πλαστές πινακίδες μάλλον ύπνο δικαίου κοιμούνται.\nΑπό νωρίς φάνηκε η δυσκολία επαρκούς στελέχωσης των δύο ομοιόβαθμων νοσοκομείων για αυτονόητους οικονομικούς βέβαια λόγους. Το ΠΑΣΟΚ και η ΝΔ εγκαθιστούσαν τους ανθρώπους τους ως διοικητές με απώτερο σκοπό την προώθηση των στενών τους μικροκομματικών συμφερόντων. Και να ήθελαν οι άνθρωποι αυτοί δεν μπορούσαν να παρεκκλίνουν και να πάρουν αποφάσεις που θα εξέθεταν τις παρατάξεις τους ακόμη κι αν ήταν προς όφελος της λειτουργίας των νοσοκομείων.\nΑπό τα δύο νοσοκομεία του νομού, αυτό της Λιβαδειάς στελεχώθηκε πιο νωρίς, λειτούργησε και πιο πριν χωρίς ποτέ όμως να θεωρήσουμε ότι απέκτησε επαρκή και σοβαρή στελέχωση. Παρήγαγε και παράγει όμως έργο χάριν στην αυτοθυσία αρκετών που πιστεύουν και στην αναγκαιότητα της ύπαρξης του αλλά και στο δημόσιο χαρακτήρα του. Αυτό της Θήβας εγκαινιάστηκε λίγα χρόνια αργότερα αλλά οι ελλείψεις στελέχωσής του δεν του άφησαν και πολλά περιθώρια παραγωγής έργου. Κι εκεί οι συνάδελφοι έκαναν ό,τι μπορούσαν με τα μέσα που διέθεταν.\nΛάθος πρώτο και σημαντικό. Δεν χρειαζόμασταν δύο νοσοκομεία που δεν θα μπορούσε να στηρίξει ο κρατικός προϋπολογισμός αλλά ένα που η θέση του θα εξυπηρετούσε πραγματικά και δίκαια όλες τις περιοχές του νομού. Μπορεί το πολιτικό προσωπικό να έχει εθιστεί και να χρειάζεται για τη λειτουργία του πολλούς ειδικούς συμβούλους κι άλλους τόσους μετακλητούς υπαλλήλους αλλά στη Βοιωτία χρειαζόμαστε ένα νοσοκομείο που να λειτουργεί και να είναι πλήρως επανδρωμένο. Η Θήβα είναι πολύ πιο κοντά στην Αθήνα και στη Χαλκίδα και κάθε πολίτης της εκεί περιοχής έχει πολύ περισσότερες επιλογές από κάποιον άλλο που κατοικοεδρεύει στην ευρύτερη περιοχή της Λιβαδειάς. Αν κάποιος πιστεύει ότι δεν λειτούργησε η ανοησία στο μυαλό των ανθρώπων όταν λαμβάνονταν οι σχετικές αποφάσεις ανέγερσης των δύο νοσοκομείων τότε, απλώς γελιέται. Ο κάθε ένας από τους στενόμυαλους ιθύνοντες θεωρούσε προσωπικό στοίχημα να έχει νοσοκομείο η κάθε πόλη. Κι ας μη λειτουργούσε ποτέ. Στους δύσκολους καιρούς που φτάσαμε με τις λογικές του πρόσφατου παρελθόντος, τα δύο νοσοκομεία δεν μπορούν να προσφέρουν ούτε τ’ αυτονόητα. Τα χρήματα που δαπανήθηκαν τότε θα μπορούσαν να είχαν επενδυθεί αλλού συμβάλλοντας στην πραγματική ανάπτυξη του νομού, ή ακόμη και την επαρκή στελέχωση και εξοπλισμό του πρώτου. Τίποτα δεν έγινε όμως κι έρχονται τρανταχτά παραδείγματα πολιτικών τύπου Μαντέλη, Τσουκάτου, Τσοχατζόπουλου και Λιάπη να μας κάνουν, εκ των υστέρων όμως, να ντρεπόμαστε που τους ανεχόμασταν τόσο καιρό.\nΈχω γράψει πολλές φορές για το απολύτως παράλογο κι επικίνδυνο που βιώνουμε καθημερινά με την έλλειψη εφημέρευσης αναισθησιολόγου όλες τις ημέρες του μήνα. Πλέον όπως και ξανά στο παρελθόν 12 ημέρες κάθε μήνα παραμένουν ακάλυπτες. Το απολύτως γελοίο όμως που επιτρέπει ακόμη και τώρα η διορισμένη από τα κόμματα διοίκηση των δύο νοσοκομείων είναι να εφημερεύει χειρουργός στη Λιβαδειά και αναισθησιολόγος στη Θήβα, χωρίς ποτέ αυτοί να μπορούν να συναντηθούν προς όφελος ασθενή. Σε κανένα από τα δύο νοσοκομεία δεν μπορεί να γίνει χειρουργείο, 12 ημέρες το μήνα μετά το μεσημέρι στη Λιβαδειά κι ακόμη περισσότερες αν όχι όλες τις ημέρες στη Θήβα. Στη Θήβα δεν μπορεί δυστυχώς για πολύ περισσότερους λόγους να γίνει χειρουργείο. Εκεί υπάρχουν ελλείψεις σε πολύ περισσότερα τμήματα κι απαιτείται για να στελεχωθεί και να τελεσθεί χειρουργείο, πολύ περισσότερο προσωπικό. Αυτό έχει άμεσο αποτέλεσμα και απηχεί σε μειωμένη παραγωγή χειρουργικού έργου του συγκεκριμένου νοσοκομείου.\nΠοιος νοήμων που θα ενδιαφερόταν έστω και λίγο δεν θα αποφάσιζε τη μετακίνηση προσωπικού και κυρίως αναισθησιολόγων, απαιτούνται τουλάχιστον δύο, για να καλυφθούν οι εφημερίες ενός τουλάχιστον νοσοκομείου; Εάν αυτό επιτέλους συνέβαινε θα υπήρχε η δυνατότητα στο νοσοκομείο Λιβαδειάς να λειτουργεί χειρουργική αίθουσα όλο το 24ωρο όλες τις ημέρες του μήνα. Το παράλογο συνεχίζεται βέβαια και με τη στελέχωση στο χειρουργείο από νοσηλευτικό προσωπικό απογεύματα και νύχτες ακόμη κι όταν δεν εφημερεύει αναισθησιολόγος. Δηλαδή τις ημέρες που δεν εφημερεύει αναισθησιολόγος το χειρουργείο στελεχώνεται μετά την πρωινή βάρδια με νοσηλευτικό και αναισθησιολογικό προσωπικό. Για να χειρουργηθεί ποιός και πώς χωρίς αναισθησιολόγο; Η διοίκηση του νοσοκομείου Λιβαδειάς με τις προϊστάμενες νοσηλευτικές αρχές το επέτρεψε και αυτό. Στη δύσκολη περίοδο αξιολόγησης του κάθε νοσοκομείου, την ώρα που καταρτίζεται ο υγειονομικός χάρτης της χώρας και κρίνεται η αναγκαιότητα της ύπαρξης ή όχι πολλών επαρχιακών νοσοκομείων, είναι προς όφελος η μετακίνηση νοσηλευτικού προσωπικού πρωινές ώρες για κάλυψη και παραγωγή χειρουργικού έργου. Η μη τέλεση χειρουργείων λόγω υποτιθέμενης έλλειψης νοσηλευτικού προσωπικού κατά τις πρωινές ώρες και σε μετακινήσεις-απολύσεις προσωπικού θα οδηγήσει και σε μείωση εκταμίευσης απαραίτητων για τη λειτουργία του νοσοκομείου κονδυλίων. Το παράδειγμα της μεταφοράς στο νοσοκομείο Λαμίας των κλινών εντατικής θεραπείας επειδή ποτέ αυτές δεν χρησιμοποιήθηκαν είναι σε όλους μας γνωστό και οδυνηρό. Οι προϊστάμενες λοιπόν νοσηλευτικές αρχές έχουν τον λόγο. Και την ευθύνη όταν επιμένουν για το αντίθετο.\nΗ απελθούσα πια διοίκηση είχε την ευθύνη και των δύο νοσοκομείων. Είχε τη δυνατότητα να προχωρήσει σε αυτονόητες ακόμη και για τον ελάχιστο νου λύσεις. Δεν προχώρησε ποτέ όμως στις απαραίτητες ενέργειες προκειμένου να υπάρχει ένα νοσοκομείο που ν’ ανταποκρίνεται στο δευτεροβάθμιο χαρακτήρα του με πλήρη στελέχωση των βασικών ειδικοτήτων όπως αυτές προβλέπονται δηλαδή χειρουργού, παθολόγου, καρδιολόγου, ακτινολόγου, ορθοπαιδικού και βεβαίως αναισθησιολόγου. Η μετακίνηση καρδιολόγου για κάλυψη εφημερίας όταν εφαρμόστηκε για λίγο συνοδεύτηκε από αντιδράσεις και εξώδικα από το νοσοκομείο Θηβών. Τώρα αυτό θα συμβεί με τη διαδικασία της διαθεσιμότητας και με τρόπο που αντιλαμβάνονται το καλό της υγείας του νομού άνθρωποι εκτός πραγματικότητας με οικονομικά και μόνο κίνητρα.\nΕάν δείτε την κατάσταση εφημερευόντων των ιατρών του νοσοκομείου Λιβαδειάς κάποιες μέρες του μήνα και κυρίως στις εορταστικές αργίες είναι ν’ απορεί κανείς γιατί αυτό αποκαλείται νοσοκομείο. Κατάχρηση του όρου γίνεται. Δεν έχει καμία σχέση με νοσοκομείο. Δε θεωρώ ότι κινδυνολογώ αλλά η γνωστοποίηση για άλλη μία φορά αυτής της πραγματικότητας πρέπει να θορυβήσει πολλούς και να κινητοποιήσει περισσότερους. Στο νοσοκομείο Λιβαδειάς διενεργούνται σοβαρά και μεγάλα χειρουργεία. Η εμπειρία και η εκπαίδευση των ιατρών που το στελεχώνουν επιτρέπει την ασφαλή και αξιόπιστη τέλεση χειρουργείων όπως σε τριτοβάθμια νοσοκομεία στην Αθήνα. Μόνο περιστατικά που θα χρειαστούν Μονάδα Εντατικής Θεραπείας δεν μπορούν να διεκπεραιωθούν σε τακτική βάση. Το ίδιο το νοσοκομείο δηλαδή περιορίζει την επιχειρησιακή δυνατότητα των ιατρών του και τους εκθέτει και νομικά όταν δεν εξασφαλίζει τη στοιχειώδη μετεγχειρητική υποστήριξη των χειρουργημένων ασθενών με τη εφημέρευση αναισθησιολόγου. Το αν αυτό είναι επικίνδυνο για τους ασθενείς που χειρουργούνται δεν αντέχει ούτε ως ερώτημα. Συνιστά την απόλυτη έκθεση της ζωής του ασθενούς αλλά και του ιδίου του ιατρού που εκτίθεται νομικά. Έχει ήδη από διετίας γνωστοποιηθεί η κατάσταση με σχετικά έγγραφα στις προϊστάμενες αρχές, πολιτικές και δικαστικές.\nΕπί της ουσίας το πολιτικό σύστημα δια μέσου της διοίκησής στα νοσοκομεία έχοντας δικαιώσει για άλλη μία φορά τον εαυτό του, έχει ήδη υποβαθμίσει από καιρό τα δύο νοσοκομεία και συνεχίζει το έργο του με επιπλέον αποδυνάμωση προσωπικού. Τώρα άνετα μπορεί να επικαλεστεί και λόγους για να τα κλείσει ως αντιπαραγωγικές μονάδες και οικονομικά επιζήμιες στο σκληρό οικονομικό τοπίο. Λόγους που το ίδιο το πολιτικό σύστημα φρόντισε να υπάρχουν και να διαιωνίζονται υπονομεύοντας τη λειτουργία και των δύο νοσοκομείων. Η απόλυτη υποκρισία. Τώρα που κλείνουν τα πάντα στο βωμό της προστασίας των κρατικών πόρων πρέπει να τους θυμίσετε την ευκολία που έχτιζαν νοσοκομεία και σχολεία χωρίς τον παραμικρό σχεδιασμό. Ο λάθος σχεδιασμός έχει γίνει από την αρχή λοιπόν. Και ήταν λάθος γιατί οι illuminati(πεφωτισμένοι) πολιτικοί της εποχής ήθελαν εξασφάλιση της εκλογικής τους πελατείας. Βόλεψε πολλούς αυτό και στην κακοηθέστατη αυτή συναλλαγή συμμετείχαν και οι δύο πλευρές. Πολιτικοί και λαός. Οι πρώτοι διέφθειραν και παρέσυραν τον δεύτερο. Μόνο που στο τέλος το λογαριασμό τον πλήρωσε όπως πάντα, ο δεύτερος. Πάντα αυτός θα τον πληρώνει. Είναι ο πιο αφελής. Του αρέσουν τα παραμύθια με κάστρα (νοσοκομεία) πάνω σε λόφους. Τι κι αν δεν κατοικούν πρίγκιπες και βασιλοπούλες εκεί μέσα; Αρκεί που στέγασαν την ματαιοδοξία και την επιπολαιότητα όλων μας. Από τη λήψη της απόφασης κατασκευής των δύο νοσοκομείων υπονομεύτηκε η υγεία των Βοιωτών και οι πολιτικοί θριαμβολογούσαν στα εγκαίνια των δύο νοσοκομείων ξεσηκώνοντας επηρμένα πλήθη που δεν μπορούσαν να φανταστούν πόσο εκτίθετο η υγεία τους. Τώρα θα μετακινηθεί, εάν δεν απολυθεί, προσωπικό από πού για να πάει πού; Τι να πρωτοκαλύψει από ανάγκες η διαδικασία της κινητικότητας; πόσο πιο κάτω πια μπορεί να υποβαθμίσει τα δύο νοσοκομεία η διαθεσιμότητα έστω κι ενός υπαλλήλου; Η καινούργια διοίκηση των δύο νοσοκομείων γιατί να λειτουργήσει με πιο συνετό τρόπο; με τα ίδια κριτήρια δεν τοποθετήθηκε; τις ίδιες αρχές με τις προηγούμενες δε θα υπηρετήσει; και να ήθελε δεν έχει πλέον καμία δυνατότητα. Περικοπές πρέπει να εφαρμόσει στο βωμό υποτίθεται εξορθολογισμού της λειτουργίας των δύο νοσοκομείων. Ας πείσουν πρώτα τους εαυτούς τους και μετά εμάς.


ΔΥΣΚΟΛΟΙ ΚΑΙΡΟΙ ΓΙΑ ΜΙΚΡΟΥΣ ΠΡΙΓΚΙΠΕΣ – ΜΑΡΟΥΛΑ ΚΛΙΑΦΑ – Βιβλιοπωλείο Προμηθεύς\nΑρχική σελίδα / ΒΙΒΛΙΑ / ΠΕΡΙΟΔΙΚEΣ ΕΚΔΟΣΕΙΣ / ΔΥΣΚΟΛΟΙ ΚΑΙΡΟΙ ΓΙΑ ΜΙΚΡΟΥΣ ΠΡΙΓΚΙΠΕΣ – ΜΑΡΟΥΛΑ ΚΛΙΑΦΑ\nΔΥΣΚΟΛΟΙ ΚΑΙΡΟΙ ΓΙΑ ΜΙΚΡΟΥΣ ΠΡΙΓΚΙΠΕΣ – ΜΑΡΟΥΛΑ ΚΛΙΑΦΑ\nΔΥΣΚΟΛΟΙ ΚΑΙΡΟΙ ΓΙΑ ΜΙΚΡΟΥΣ ΠΡΙΓΚΙΠΕΣ - ΜΑΡΟΥΛΑ ΚΛΙΑΦΑ ποσότητα\nΚωδικός προϊόντος: 978-960-16-7497-1 Κατηγορίες: ΒΙΒΛΙΑ, ΕΦΗΒΙΚΟ ΒΙΒΛΙΟ ΗΛΙΚΙΑ 17+, ΠΕΡΙΟΔΙΚEΣ ΕΚΔΟΣΕΙΣ Ετικέτες: Βιβλίο, ΕΦΗΒΙΚΗ ΛΟΓΟΤΕΧΝΙΑ, ΠΑΤΑΚΗ, ΔΥΣΚΟΛΟΙ ΚΑΙΡΟΙ ΓΙΑ ΜΙΚΡΟΥΣ ΠΡΙΓΚΙΠΕΣ, ΜΑΡΟΥΛΑ ΚΛΙΑΦΑ\nΜµ… δεν είναι κι άσχηµη ιδέα. Θέλω να πω δηλαδή… Εντάξει, έγινε. Αφού θέλεις να µε κάνεις ήρωα στο βιβλίο σου, κάνε µε. Καµιά αντίρρηση. Ίσα ίσα που θα το γλεντήσω. Γιατί εγώ, αν θες να ξέρεις, ψοφάω για κάτι τέτοια. Για ηρωισµούς, να πούµε, και τα ρέστα. Όµως να… σκέφτοµαι πως το να είσαι ήρωας σε βιβλίο δεν είναι πάντα καλό, µερικές φορές είναι και κακό. Γιατί αν είσαι σπουδαίος ήρωας και κάνεις διάφορους ηρωισµούς και κατορθώµατα, να πούµε, οι αναγνώστες ενθουσιάζονται και λένε: “Αυτός ο ήρωας µάλιστα. Τον παραδέχοµαι. Μακάρι να γίνω κι εγώ σαν αυτόν”. Αν όµως ο ήρωας του βιβλίου είναι ένα συνηθισµένο παιδί, οι αναγνώστες µπορεί ν’ απογοητευτούν και να σκεφτούν: “Μµ… Χαρά στο βιβλίο. Τι; Ήρωας είναι αυτός; Αυτός µιλάει και σκέφτεται όπως κι εγώ”. Γι’ αυτό σου λέω. Στην εποχή µας είναι πολύ επικίνδυνο να είσαι ήρωας. Οι άνθρωποι περιµένουν από σένα να κάνεις αυτά που οι ίδιοι δεν µπορούν να κάνουν. Και στο τέλος µπορεί να την πάθεις.\nΔώστε πρώτος μία αξιολόγηση “ΔΥΣΚΟΛΟΙ ΚΑΙΡΟΙ ΓΙΑ ΜΙΚΡΟΥΣ ΠΡΙΓΚΙΠΕΣ – ΜΑΡΟΥΛΑ ΚΛΙΑΦΑ” Ακύρωση απάντησης


frappelections : Η ΠΟΛΙΤΙΚΗ ΤΟΥ ΦΡΑΠΕ: εγώ λέω να αυτομολήσω σε καμιά άλλη χώρα...\nΑναρτήθηκε από marl(t) στις 9:05 μ.μ.\nlΓιατί Maroulita τι έχει ο Αχιλλέας ; Ούτε καν 80 δεν είναι ακόμα και τον είδες τι κοτσονάτος είναι; Ελπίζει ότι θα τον κάνει υπουργό ο ανηψιός του αφού ο αδερφός του δεν τον εμπιστευτηκε ποτέ για σοβαρά πράγματα. Αλλά στις Σέρρες παρόλα αυτά ,"Αχιλλέας uber alles !!"\nΈτσι ενημερωτικά ξέρεις πως αποκάλεσαν κάποια αλλοδαπά ΜΜΕ τον Κώστα Καραμανλή ; "Πρωθυπουργό τυφλών !!!! " , λόγω του ότι εκλέχτηκε πανηγυρικά ακόμα και μετά τις πυρκαγιές .\n18/9/07 8:56 π.μ.\nΣτην αντίπερα όχθη η "ανανέωση" και η "αλλαγή στην αλλαγή" έφερε σαν υποστηρικτές του νέου δελφίνου (λέμε τώρα, για να μην τον παρομοιάσουμε με άλλο συμπαθές θαλάσσιο θηλαστικό) τον Τσουμάκα και τον Κουλούρη. Τελικά μου φαίνεται πως είναι σαν μην κατάλαβαν τίποτα. Σαν μην πέρασε ούτε μια μέρα\n18/9/07 9:41 π.μ.


Συνάντηση του Οικουμενικού Πατριάρχη με τον Μεγάλο Μουφτή του Καυκάσου - GR-NEWS\nGR-NEWSΕΙΔΗΣΕΙΣΔΙΕΘΝΗΣυνάντηση του Οικουμενικού Πατριάρχη με τον Μεγάλο Μουφτή του Καυκάσου\nΣυνάντηση του Οικουμενικού Πατριάρχη με τον Μεγάλο Μουφτή του Καυκάσου\n2. Απριλίου 2021 | 00:54 GR-NEWSROOM\nTo Οικουμενικό Πατριαρχείο στο Φανάρι επισκέφθηκε, χθες, ο Σεϊχουλισλάμης και Μεγάλος Μουφτής του Καυκάσου, Haji Allahshükür Hummat Pashazade, ο οποίος εδρεύει στο Αζερμπαϊτζάν.\nΣτα προπύλαια του Πατριαρχείου τον Μεγάλο Μουφτή του Καυκάσου, ο οποίος συνοδευόταν από συνεργάτες του, υποδέχθηκε ο Μ. Πρωτοσύγκελος Θεόδωρος, πλαισιούμενος από τους κληρικούς της Πατριαρχικής Αυλής.\nΟ Σοφολογιώτατος είχε συνάντηση με τον Παναγιώτατο Οικουμενικό Πατριάρχη Βαρθολομαίο, κατά την οποία συζήτησαν εκτενώς ζητήματα που άπτονται του διεξαγόμενου ακαδημαϊκού διαλόγου ανάμεσα στην Ορθοδοξία και το Ισλάμ, καθώς και άλλα ευρύτερου ενδιαφέροντος.\nΣτη συνάντηση παρέστησαν οι Μητροπολίτες Γέρων Χαλκηδόνος Εμμανουήλ, Γέρων Δέρκων Απόστολος και Καλλιουπόλεως και Μαδύτου Στέφανος, καθώς και οι καθηγητές Hüseyin Hatemi, Kenan Gürsoy και Bekir Karlığa.\nΝα σημειωθεί ότι ο Πατριάρχης και ο επισκέπτης του γνωρίζονται και συνεργάζονται από ετών στο πλαίσιο του διαθρησκειακού και διαπολιτισμικού διαλόγου και έχουν συναντηθεί σε συνέδρια στο Μπακού, στην Πόλη και αλλού.\nΗΠΑ: Σοκαριστικό video – Διακινητής πετά δύο ανήλικα από ύψος 4 μέτρων!\n1. Απριλίου 2018 | 08:02 GR-NEWSROOM\nΗ Κυριακή της Μεγάλης Εβδομάδας ονομάζεται έτσι, γιατί «μετά Βαΐων και κλάδων» έγινε η υποδοχή του Χριστού στα Ιεροσόλυμα. Χαρακτηριστικό…


Κ. Λαζαράκης | Ο πρώτος Ελληνας Master of Wine – Ενας από τους 380 στον πλανήτη! – HANIA.news\nΚ. Λαζαράκης | Ο πρώτος Ελληνας Master of Wine – Ενας από τους 380 στον πλανήτη!\nΟι κάτοχοι αυτού του περίβλεπτου τίτλου παγκοσμίως είναι λιγότεροι ακόμη και από τους ανθρώπους που έχουν ταξιδέψει στο Διάστημα… Είναι τόσο λίγοι, που αν τους συγκέντρωνες από κάθε γωνιά του πλανήτη, θα χωρούσαν όλοι μαζί σε ένα αμφιθέατρο μεσαίου μεγέθους.\nΣε αυτό το αμφιθέατρο όμως, θα «έμπαινε» μαζί τους και ό,τι πιο γοητευτικό, βαθύ και εξωτικό σχετίζεται με το κρασί παγκοσμίως. Γιατί είναι βαθείς γνώστες όλων των «μυστικών» που μεταμορφώνουν σε μαγεία το προϊόν της τέχνης της οινοποίησης -και όχι μόνο.\nΤρόπον τινά, παρακολουθούν την πορεία του κρασιού από τη στιγμή που ένα καινούργιο αμπέλι θα απλώσει για πρώτη φορά τις ρίζες του στο χώμα της Μεσογείου, της Χιλής ή της Καλιφόρνιας, μέχρι την ώρα που δύο μεταφορείς θα ξεφορτώσουν με μεγάλη προσοχή τις λαμπερές φιάλες ενός μεγάλου οίνου στην κάβα του πιο δημοφιλούς εστιατορίου της Νέας Υόρκης ή του Χονγκ Κονγκ κι ένας κορυφαίος sommelier θα προτείνει ετικέτες σε υποψιασμένους οινόφιλους.\nΑνάμεσα στους 380 ΜW μόνο δύο είναι Έλληνες, αριθμός που αναμένεται πάντως να τριπλασιαστεί στα επόμενα χρόνια, προς όφελος και του γοήτρου του ελληνικού κρασιού, καθώς άλλοι δύο συμπατριώτες μας είναι υποψήφιοι για τον τίτλο και ισάριθμοι αναμένεται να καταθέσουν αίτηση το φετινό καλοκαίρι. Με την ευκαιρία του 18ου διεθνούς διαγωνισμού οίνου και του 4ου διεθνούς διαγωνισμού αποσταγμάτων Θεσσαλονίκης, που διοργάνωσε προ ολίγων ημερών η Ένωση Οινοπαραγωγών του Αμπελώνα Βορείου Ελλάδος («Οίνοι Βορείου Ελλάδος»), το ΑΠΕ-ΜΠΕ συνάντησε τον Κωνσταντίνο Λαζαράκη, έναν από τους δύο Έλληνες Masters of Wine -και τον πρώτο Έλληνα που κατέκτησε αυτόν τον τίτλο.\nΤο 2012 ο Κωνσταντίνος Λαζαράκης βραβεύτηκε με τον τίτλο του «Επίτιμου Weinakademiker» από την Αυστριακή Ακαδημία Οίνου για τη συμβολή του στον τομέα της οινικής εκπαίδευσης, ων μόλις ο 13ος άνθρωπος που τιμήθηκε με αυτόν.\n-Τι δουλειά κάνει ο Master of Wine;\n-«Αν στην περιοχή του Μπορντό ζητήσετε κρασί από τη Βουργουνδία, θα σας κοιτάξουν με σηκωμένο φρύδι»;\nΘα περίμενε κάποιος ότι ένας τέτοιος θεσμός θα ήταν πιθανότερο να ξεκινήσει από τη Γαλλία που έχει τόσο μεγάλη παράδοση στην παραγωγή κρασιού και όχι από τη Βρετανία… Αν πάτε στη Γαλλία, στην περιοχή του Μπορντό, και ζητήσετε κρασί από τη Βουργουνδία, θα σας κοιτάξουν με σηκωμένο φρύδι. Το μαγικό πράγμα με τη βρετανική νοοτροπία είναι πως, ίσως λόγω του ότι υπήρξε κορυφαία αυτοκρατορία στην ιστορία, αποδέχεται τα πάντα και τους πάντες, όλα είναι μέσα. Επίσης, το Λονδίνο ήταν ιστορικά ένα από τα πιο ισχυρά κέντρα εμπορίας κρασιού του κόσμου, οπότε ήταν λογικό το Ινστιτούτο να ξεκινήσει από εκεί και να ανθίσει εκεί. Υπάρχουν και σήμερα στην Αγγλία και το Λονδίνο εξειδικευμένα καταστήματα, υπάρχουν οινοχόοι, που πραγματικά δεν θα μπορούσαν να υπάρξουν σε άλλο μέρος του κόσμου. Δεύτερη από αυτή την άποψη ίσως έρχεται η Νέα Υόρκη και τρίτο το Χονγκ Κονγκ.\n«Αυτό που είναι πολύ σημαντικό είναι η ετικέτα και για εμένα η ετικέτα είναι η αχίλλειος πτέρνα του ελληνικού κρασιού. Πιστεύω ότι αν θέλαμε να δώσουμε βραβείο χειρότερης ετικέτας στα ελληνικά κρασιά, θα δυσκολευόμασταν πολύ να διαλέξουμε ποια είναι η χειρότερη… Πάρτε για παράδειγμα το θέμα της λειτουργικότητας της ετικέτας. Εκατομμύρια τουρίστες έρχονται στην Ελλάδα και πολλοί ζητούν εμφιαλωμένο κρασί -κι έχει γίνει μεγάλη προσπάθεια για να ζητούν εμφιαλωμένο και όχι χύμα- και δεν υπάρχει πάνω στην ετικέτα ούτε μια λέξη στην αγγλική, ώστε να έχει νόημα για τον τουρίστα να φωτογραφίσει το κρασί και να το ανεβάσει στο instagram…»\n-Χρειάζεται φυσικό ταλέντο για να κερδίσει κάποιος αυτόν τον τίτλο;\nΜΟΝΟ ΕΝΑΣ ΣΤΟΥΣ 30 ΥΠΟΨΗΦΙΟΥΣ ΕΞΑΣΦΑΛΙΖΕΙ ΤΟΝ ΤΙΤΛΟ\n-Υπάρχουν ελάχιστοι Masters of Wines σε όλον τον κόσμο, λίγες εκατοντάδες μόνο. Γιατί συμβαίνει αυτό;\n-Θα δούμε περισσότερους ‘Ελληνες Masters of Wines στο μέλλον;\n«Τα ελληνικά κρασιά βρίσκονται πλέον στα σαλόνια. Κι ότι εν δυνάμει κάποια από αυτά τα κρασιά μπορεί να είναι «μεγάλα». Το πραγματικό ζήτημα είναι όμως πώς αυτή η γνώση για τα ελληνικά κρασιά θα φτάσει πιο κάτω. Πώς θα φτάσει στο επίπεδο που ο καταναλωτής σε ένα εστιατόριο στο Λονδίνο θα έχει μπροστά του μια λίστα με καλά κρασιά και θα θεωρεί ότι το ελληνικό κρασί «παίζει μπάλα». Ως προς αυτό πάμε ολοένα καλύτερα, αλλά δεν βρισκόμαστε κοντά ακόμη. Θέλει χρόνο».\nΤΟ ΚΟΣΤΟΣ ΕΝΟΣ ΕΞΩΤΙΚΟΥ ΤΙΤΛΟΥ\n-Έχω ακούσει ότι το να γίνει κάποιος ΜW, συμπεριλαμβανομένων όλων των αναγκαίων σπουδών, ταξιδιών και διαδικασιών, στοιχίζει όσο …μισό σπίτι ή ένα αρκετά ακριβό αυτοκίνητο… Ισχύει;\n-Ποια είναι η μεγαλύτερη πόρτα που ανοίγει αυτός ο τίτλος;\nΟΙ ΞΕΝΟΙ ΜW ΚΑΤΑΝΟΟΥΝ ΠΩΣ ΤΑ ΕΛΛΗΝΙΚΑ ΚΡΑΣΙΑ ΒΡΙΣΚΟΝΤΑΙ ΠΛΕΟΝ ΣΤΑ ΣΑΛΟΝΙΑ\n-Το να έχει μια χώρα «Masters of Wine» μπορεί να επιδράσει θετικά και στο γόητρο και τη φήμη των κρασιών που παράγει αυτή η χώρα;\n-Τι γνώμη έχουν σήμερα για τα ελληνικά κρασιά οι ξένοι MW;\n-Στο πλαίσιο του τίτλου σας και των ταξιδιών σας ως MW έχετε δοκιμάσει υποθέτω έναν πολύ μεγάλο αριθμό κρασιών. Εξακολουθεί να μπορεί να σας αιφνιδιάσει ένα κρασί;\n-Στην Ελλάδα υπάρχουν πολλές ποικιλίες που έχουν παραδοθεί στη λήθη του χρόνου. ‘Εχει νόημα να επενδύσουμε για να τις «ξυπνήσουμε»; Πιστεύετε ότι μπορούν να προκύψουν «μεγάλα κρασιά» από αυτές;\n«ΑΧΙΛΛΕΙΟΣ ΠΤΕΡΝΑ» ΤΟΥ ΕΛΛΗΝΙΚΟΥ ΚΡΑΣΙΟΥ Η ΕΤΙΚΕΤΑ\n-Η συσκευασία σε ένα κρασί, η φιάλη, πόσο ρόλο παίζει, πόσο σημαντική είναι για τις πωλήσεις;\n-Μπορεί η υψηλή τιμή ενός κρασιού να προσελκύσει καταναλωτές με την αίσθηση ότι «αφού είναι τόσο ακριβό, είναι και καλό»;\n-Από πού πηγάζει τελικά η τόση μαγεία του κρασιού;\nΧάνομαι στη μαγεία του κρασιού κάθε μέρα, αλλά παρόλα αυτά δεν έχω απάντηση σε αυτό το ερώτημα. Πιστεύω ότι η μαγεία έγκειται στο ότι το κρασί κλείνει μέσα σε ένα ποτήρι πολύ περισσότερα πράγματα από τη γεύση του. Πίνοντας ένα ποτήρι κρασί βλέπεις τόπους και τρόπους, παραδόσεις, συνήθειες, παραγωγούς, ιστορία, οράματα και διαφορετικές προσεγγίσεις στο τι είναι γεύση. Το κρασί είναι φορέας πολιτισμού και δεν είναι τυχαίο ότι υπάρχουν κρασιά που πωλούνται προς 5000 ευρώ η φιάλη, αλλιώς θα υπήρχε και τσίπουρο σε αυτή την τιμή… Δεν είναι τυχαίο ότι οι οινοπαραγωγοί από τη μία είναι αγρότες και από την άλλη μιλάνε με τους κορυφαίους επιχειρηματίες και τους πολιτικούς στην Ελλάδα. Με έναν οινοπαραγωγό η επαφή έχει εντελώς διαφορετικό χαρακτήρα σε σχέση με την επαφή με έναν επιχειρηματία που φτιάχνει αναψυκτικά ή πλακάκια ή καλλιεργεί τομάτες. Το κρασί είναι ένα παράθυρο, που σού ανοίγει τα μάτια σε υπέροχα πράγματα…\nΔιακρίσεις των κρητικών κρασιών στα Decanter World Wine Awards\nΠαράταση της "Ιδρυσης τουριστικών ΜΜΕ" του ΕΣΠΑ 2014 - 2020


Η Ιωάννα Κοροπούλη και η Εβελίνα Κόκκου εμπνέονται τα ομορφότερα Dinner Party μας! - Fay's Control\nΗ Ιωάννα Κοροπούλη και η Εβελίνα Κόκκου εμπνέονται τα ομορφότερα Dinner Party μας!\n07/04/2022 • PEOPLE\nΤις επισκέπτομαι λίγο πριν κάθε μεγάλο -ή μικρότερο- κάλεσμα μου. Τις επισκεπτόμαστε κάθε εποχή των προετοιμασιών κάθε Pop up Project. Και κάθε, μα κάθε φορά, εντυπωσιάζομαι από το μοναδικής αισθητικής showroom, από την πληθώρα των πιο κομψών επιλογών, από τις συλλογές που προμηθεύονται από τα συγκλονιστικά ταξίδια τους.\nΗ Ιωάννα Κοροπούλη και η Εβελίνα Κόκκου, οι οικοδέσποινες του Stylebox Rentals με υποδέχθηκαν για άλλη μία φορά στο ηλιόλουστο showroom της Κηφισιάς, και με ξενάγησαν στην ιδιαιτερότητα και στη φιλοσοφία της εταιρίας τους, που προσφέρουν ονειρεμένα έπιπλα και art de la table συλλογές.\nS is for Stylebox\nΗ εταιρεία μας καλύπτει όλων των ειδών τις εκδηλώσεις, μεγάλες και μικρές. Η συλλογή μας ανανεώνεται κάθε σεζόν και επενδύουμε σε νέα προϊόντα διότι αντιλαμβανόμαστε ότι είναι καίριο να παρακολουθούμε τις παγκόσμιες τάσεις και να συγχρονιζόμαστε. Το πιο σημαντικό όμως για εμάς είναι οι άνθρωποί μας, για τους οποίους πολύ συχνά δεχόμαστε συγχαρητήρια: από την ομάδα που οργανώνει, προετοιμάζει και συνθέτει την παραγγελία, μέχρι την ομάδα που θα την παραδώσουν, σεβόμενοι πάντα τις ανάγκες του πελάτη και τις δυνατότητες του χώρου.\nΠολύ σημαντική για εμάς στροφή στην πορεία της εταιρείας ήταν η επίσκεψή μας σε μεγάλα rental showrooms στη Νέα Υόρκη το 2012 και ξανά το 2016, όπου έγινε αντιληπτό πόσο ωραία και βοηθητική είναι η εμπειρία για τον πελάτη όταν μπορεί να βλέπει μία ολοκληρωμένη πρόταση, πχ. το τραπέζι πλήρως στημένο, με όμορφα λουλούδια και επιλογές σερβίτσιων, διότι μόνο έτσι παίρνει ιδέες, μπορεί να το φανταστεί στον χώρο του και κατασταλάζει. Έτσι, το 2016 μετακομίσαμε σε μεγαλύτερο κτίριο, με μεγάλο showroom και, επιτέλους, το 2018 προσθέσαμε τη δεύτερη βασική μας υπηρεσία: αυτή των ειδών art de la table, κάνοντας το STYLEBOX μία εταιρεία μίσθωσης επίπλων και ειδών tabletop. Με αυτόν τον τρόπο, ο πελάτης δεν χρειάζεται να απευθυνθεί σε άλλη εταιρεία για ενοικίαση εξοπλισμού, και όλα γίνονται πιο απλά. It’s a one-stop-buy!\nArt de la Table: The Trends\nΣήμερα έχουμε πλέον φύγει από την κλασική έννοια του να είναι όλα σετ. Oι πορσελάνες ανακατεύονται υπέροχα και διασκεδαστικά με ποιοτικά κεραμικά, τα κρυστάλλινα ποτήρια με άλλα χρωματιστά, και τα λουλούδια σετάρονται καταπληκτικά με πολύχρωμες πετσέτες, με αποτέλεσμα το τραπέζι να αποκτά μια δική του προσωπικότητα! Προτρέπουμε πάντα τους πελάτες μας να χρησιμοποιούν στοιχεία του σπιτιού τους, όπως ένα πολύ αγαπημένο πιάτο ή ποτήρι και να το συνδυάζουν ποικιλοτρόπως με κάποια από τα στιλ που διαθέτουμε. Άλλοι τολμούν το boho chic, άλλοι μια πιο αφαιρετική προσέγγιση, άλλοι θέλουν χρώμα! Το καλό είναι ότι στη μόδα αυτή τη στιγμή anything goes!\nΠαρατηρήσαμε επίσης ότι η παγκόσμια τάση για ενδιαφέροντα art de la table, ακόμη και για τα καθημερινά γεύματα, έχει για τα καλά υιοθετηθεί και στην Ελλάδα. Ανεξαρτήτως αν καλείς 12 ή 100 άτομα, η έννοια της περιποίησης με τον καλύτερο δυνατό τρόπο είναι πιο έκδηλη από ποτέ. Αυτό δεν σημαίνει κατ’ ανάγκη ότι τα καλέσματα γίνονται πιο επίσημα. Αντιθέτως, υπάρχει ξεκάθαρη στροφή στο cool & relaxed, πλην όμως πολύ φροντισμένο, με elegant εξοπλισμό και καλής ποιότητας φαγητό. Τα κλασικά τραπεζοκαθίσματα σιγά σιγά δίνουν τη θέση τους σε άνετους καναπέδες και πιο χαμηλά τραπέζια, που προσφέρουν στον καλεσμένο μία μοναδικά ξεκούραστη και χαλαρωτική εμπειρία, κάτι που μετά από τόσο εγκλεισμό, το έχουμε όλοι ανάγκη.\nΠείτε ναι στο πάντρεμα και τον συνδυασμό διαφορετικών χρωματισμών σε tableware και glassware, ενώ μπορείτε να χρησιμοποιήσετε δύο διαφορετικά χρώματα στις λινές πετσέτες.\nΈνα μικρό και ιδιαίτερο δώρο για κάθε καλεσμένο είναι μια ευγενική και ωραία κίνηση που θα την εκτιμήσει ο καθένας. Gift idea: τα αρωματικά κεριά της Voluspa!\nΓια τη SS2022 η Stylebox Rentals εκτός από την Main Collection της εταιρίας που συνεχώς ανανεώνεται με νέα σχέδια που ακολουθούν τις τάσεις διεθνώς και έρχονται να καλύψουν τις ανάγκες και των πιο απαιτητικών πελατών, παρουσιάζει τη Luxury Collection, μια συλλογή με exclusive σχέδια και είδη tableware που θα «ντύσουν» υπέροχα τα table setting σας.


Ρούλα Πισπιρίγκου: Ψυχραιμία και νομικό πολιτισμό ζήτησε ο νέος της δικηγόρος - Newsbomb - Ειδησεις - News\nΔΙΚΑΙΟΣΥΝΗ 31/03/2022 13:46\nΡούλα Πισπιρίγκου: Ψυχραιμία και νομικό πολιτισμό ζήτησε ο νέος της δικηγόρος\nΟ νέος δικηγόρος της Ρούλας Πισπιρίγκου προχώρησε στην πρώτη δημόσια τοποθέτησή του\nΓια την υπόθεση της Ρούλας Πισπιρίγκου, η οποία κατηγορείται για ανθρωποκτονία από πρόθεση της κόρης της, Τζωρτζίνας, μίλησε ο νέος της δικηγόρος, Νίκος Ιωάννου, ο οποίος ανέλαβε καθήκοντα μετά την παραίτηση του Απόστολου Λύτρα.\n«H θέση μου επιβάλει να μιλήσω πρώτα με την κατηγορούμενη. Είναι μια υπόθεση με τεράστιο κοινωνικό ενδιαφέρον και σας το λέω σαν πολίτης. Αυτό, όμως, δεν σημαίνει ότι πρέπει να στερηθούμε την ψυχραιμία ειδικά τις πρώτες ημέρες» είπε αρχικά ο κ. Ιωάννου μιλώντας στο STAR.\n«Πρέπει όλοι να σκεφτόμαστε ότι εν έτει 2022 θέλουμε να έχουμε όλοι έναν νομικό πολιτισμό ό,τι και να έχουμε να αντιμετωπίσουμε απέναντί μας. Ακόμα και στα ειδεχθέστερα των εγκλημάτων πάντα ξεκινούν δημοσιεύματα για τον υπερασπιστή αλλά στο τέλος αποφασίζει ο δικαστής» πρόσθεσε ο δικηγόρος της Ρούλας Πισπιρίγκου.\nΠολλές φορές η δημοσιότητα προσδίδει ιδιαίτερο βάρος στην πλάτη του χειριστή του νόμου, συμπλήρωσε ο κ. Ιωάννου και ζήτησε «να αφεθούν όλοι να κάνουν τη δουλειά τους γιατί μόνο έτσι αποδίδεται δικαιοσύνη».\nΥπενθύμισε, μάλιστα, ότι στην υπόθεση της μικρής Άννυ, την οποία χειρίστηκε ως δικηγόρος υπεράσπισης, «η μητέρα προφυλακίστηκε, καταδικάστηκε αλλά σε δεύτερη βαθμό αθωώθηκε».\nΠάτρα: Ο διάλογος που είχε ο Λύτρας με την Ρούλα Πισπιρίγκου πριν παραιτηθεί\nΤηλεφωνική επικοινωνία με τη Ρούλα Πισπιρίγκου είχε το πρωί της Πέμπτης ο δικηγόρος της Απόστολος Λύτρας προκειμένου να της ανακοινώσει την απόφασή του να παραιτηθεί.\nΣύμφωνα με πληροφορίες η Ρούλα Πισπιρίγκου φέρεται να αρνήθηκε κατηγορηματικά στον Απόστολο Λύτρα ότι είναι η δολοφόνος του παιδιού της, της 9χρονης Τζωρτζίνας.\n«Μα βρέθηκε δηλητήριο στο αίμα της κόρης σου. Ποιος ήθελε να της κάνει κακό; Ο γιατρός; Οι νοσηλευτές;» της απηύθυνε το ερώτημα ο πρώην πλέον δικηγόρος της με την ίδια να μην του απαντά.\nΚατά τις ίδιες πληροφορίες το μόνο που είπε η Ρούλα Πισπιρίγκου στον Απόστολο Λύτρα ήταν «είμαι αθώα» με τον ποινικολόγο να της ανακοινώνει πως αποχωρεί από την υπόθεση


Μπρούσκο η Δάφνη ζητά από τον Μύρο να απολύσει εδώ και τώρα την Κουκίτσα ! | videogr.gr\nΜπρούσκο η Δάφνη ζητά από τον Μύρο να απολύσει εδώ και τώρα την Κουκίτσα !\nΜπρούσκο η Δάφνη έκπληκτη με αυτό που είδε απαιτεί από τον Μύρο να απολύσει την Κουκίτσα !\nΣτα επόμενα επεισόδια της σειράς μπρούσκο εκτός από συγκλονιστικές εξελίξεις θα παρακολουθήσουμε και κάποιες κωμικές και αυτές θα συμβούν ανάμεσα στην Δάφνης στον Μύρο αλλά και στην Κουκίτσα. Για να πάρουμε τα πράγματα από την αρχή θα δούμε την Δάφνη να γίνεται μάρτυρας σε ένα ακατάλληλο συμβάν ανάμεσα στον Μύρο αλλά και στην Κουκίτσα . Η Δάφνη μένει έκπληκτη με αυτό που είδε και θα απαιτήσει εδώ και τώρα από τον Μύρο να απολύσει την Κουκίτσα.\nΩστόσο για να το καταφέρει αυτό η Δάφνη θα καταφύγει σε έναν συναισθηματικό εκβιασμό που ο Μύρος δεν μπορεί να τον αντέξει με τίποτα. Ωστόσο η Δάφνη δεν μένει εκεί και πηγαίνει στις κολλητές της φίλες την Κωνσταντίνα και τη Βασιλική και τελικά τους αποκαλύπτει το περιβόητο σεξουαλικό κόλπο που έχει ο Μύρος .\nvideogr.gr: Μπρούσκο η Δάφνη ζητά από τον Μύρο να απολύσει εδώ και τώρα την Κουκίτσα !


Η τέχνη των αοράτων…\nΑρχική » Η τέχνη των αοράτων…\nΑν υπάρχει ένας χώρος που για την κυβέρνηση απλώς είναι αόρατος, είναι αυτός των καλλιτεχνών.\nΟχι μόνο γιατί μέχρι πριν από μία εβδομάδα το αρμόδιο υπουργείο δεν είχε συμπεριλάβει τα επαγγέλματα του θεάματος – ακροάματος στους δικαιούχους των 800 ευρώ. Αλλωστε 12.000 καλλιτέχνες κι εργαζόμενοι εξαιρούνται ακόμη. Διότι επί εννιά ολόκληρους μήνες οι καλλιτέχνες ζουν στο πιο βαθύ σκοτάδι. Το ότι ο υπουργός της τηλεκατάρτισης τους ξέχασε και ο πρωθυπουργός των χειροκροτημάτων και του συνωστισμού πέριξ της καρότσας τούς θυμήθηκε ξαφνικά και πήρε τηλέφωνο το φορτηγό να στρίψει προς την Ηρώδου Αττικού είναι δύο από τα κωμικοτραγικά στοιχεία της υπόθεσης του πολιτισμού. Εξάλλου για τη Νέα Δημοκρατία πάντοτε οι καλλιτέχνες ήταν καλοί μόνο για να φωτογραφίζονται οι πολιτικοί δίπλα τους, για να γεμίζουν τα φουσκωμένα με δάνεια Μέγαρα, για να τους κακοδιαχειρίζονται τα πνευματικά δικαιώματα ημέτεροι, αλλά ποτέ δεν σκέφτηκαν ότι οι καλλιτέχνες εκτός από «φως» είναι και «νερό και τηλέφωνο».\nΠροφανώς, οι καλλιτέχνες θα αργήσουν πολύ να λάβουν τα 800 ευρώ, αν σκεφτεί κανείς ότι χρειάζεται τουλάχιστον ενάμισης μήνας γραφειοκρατίας για να καταβληθεί αυτό το επίδομα. Μαζί με αυτούς κι όλοι οι εργαζόμενοι του θεάματος – ακροάματος, τους οποίους δεν θα πρέπει ποτέ να ξεχνάμε. Επαγγέλματα που στηρίζουν την τέχνη κι αποτελούν οργανικό μέρος του ξεχασμένου αυτού κόσμου.\nΠιθανότατα οι περισσότεροι άνθρωποι του καλλιτεχνικού κόσμου δεν περίμεναν να έχουν κάποια διαφορετική αντιμετώπιση σήμερα. Ηξεραν ότι θα λάβουν μόνο χειροκρότημα από την εξουσία. Οπως ακριβώς έλαβαν και οι υγειονομικοί, οι ήρωες με τις ποδιές και τις απλήρωτες υπερωρίες. Τουλάχιστον το πρωθυπουργικό ζεύγος είναι γαλαντόμο στην ηθική επιβράβευση των ανθρώπων, δυστυχώς όχι και τόσο στην υλική.\nΤο χειρότερο είναι ότι αυτούς τους εννιά μήνες οι χειρισμοί της υπουργού Πολιτισμού διέλυσαν όλο το κοινωνικό και πνευματικό κεφάλαιο του πολιτισμού. Το πισωγύρισμα στο ζήτημα των πνευματικών δικαιωμάτων, η άγνοια των αναγκών του καλλιτεχνικού κόσμου, η ασυδοσία της εργοδοσίας και η ζούγκλα του απλήρωτου κι αδήλωτου γιγαντώθηκαν. Ο πολιτισμός ως σύνολο αντιμετωπίστηκε με οικονομίστικους όρους, τα μουσεία μεταβλήθηκαν σε επιχειρήσεις, τα μνημεία κατασπαράχθηκαν από μεγάλες επενδύσεις, οι αρχαιολόγοι απαξιώθηκαν, οι εργαζόμενοι στον πολιτισμό έμειναν άνεργοι.\nΘα πει κάποιος, δεν υπήρχαν και πριν προβλήματα στον πολιτισμό; Ευημερούσε ο καλλιτεχνικός κόσμος; Προφανώς κι υπήρχαν, όμως σιγά σιγά οι πιο μικροί, οι πιο επισφαλείς βελτίωναν τη θέση τους, οι εργασιακές σχέσεις είχαν αρχίσει να ελέγχονται, οι επιχορηγήσεις είχαν αρχίσει να δίνονται πιο δίκαια, οι δημιουργοί είχαν ξεκινήσει να διαχειρίζονται συλλογικά τα δικαιώματά τους, η δημόσια τηλεόραση στήριζε δημιουργίες που δεν θα μπορούσαν να επιβιώσουν στην άγρια αγορά. Ολα αυτά τώρα έμειναν πίσω και στη θέση τους στους άδειους δρόμους της Αθήνας τριγυρνάει μια καρότσα που όλοι τη χειροκροτάνε την ώρα που οι δημοσιογράφοι στριμώχνονται για να απαθανατίσουν την πρωθυπουργική δόξα.\nΗ Κυριακή Μάλαμα είναι σκηνοθέτρια, βουλευτής Χαλκιδικής του ΣΥΡΙΖΑ


Τα πρώιμα κομμάτια του Native American κοσμήματος που δημιουργήθηκαν μεταξύ του 8800 π.Χ. και του 1500 π.Χ. δημιουργήθηκαν από διάτρητες πολύχρωμες πέτρες, μορφοποιημένες πέτρες, κοχύλια φτιαγμένα σε χάντρες και μενταγιόν, οστά, κέρατα, πέτρινες χάντρες και πρώιμο μεταλλικό έργο από χαλκό. Σε μεταγενέστερες περιόδους κοσμήματα Ανδρικα Δαχτυλιδια Φθηνα έγιναν πιο προχωρημένα με την εισαγωγή μαργαριταριών, κοκάλων, κοπράνων, κοραλλιών, ξυλόγλυπτου ξύλου και χάντρες από οστά ζώων, νύχια και Ανδρικα Δαχτυλιδια δόντια.\nΚατά τη διάρκεια της σύγχρονης ιστορίας των αυτοχθόνων Αμερικανών, οι τεχνίτες όλων των Ανδρικα Δαχτυλιδια τύπων (ξυλογλυπτών, μεταλλικών, χαντρών και λαξευτών) συνδύαζαν όλα τα διαθέσιμα υλικά στο περιβάλλον τους για να δημιουργήσουν κοσμήματα που λένε ιστορίες της ιστορίας τους και των ανθρώπων τους. Λόγω της στενής σχέσης με άλλους τριπλούς, μόλις ένας τεχνίτης κατόρθωσε να τελειοποιήσει τον τρόπο δημιουργίας κοσμημάτων από νέο υλικό, αυτή η γνώση ταξίδεψε στη Βόρεια Αμερική μέχρι να φτάσει σε απομακρυσμένες φυλές. Μία από αυτές τις περιπτώσεις συνέβη το 1870 όταν η φυλή Zuni Navaho κατάφερε να ενσωματώσει το Silver στα σχέδιά τους. Αυτή η γνώση σύντομα ταξίδεψε σε κάθε άλλη μεγάλη ιθαγενή αμερικανική φυλή που Ανδρικα Δαχτυλιδια Φθηνα ήταν διάσημη για την παραγωγή κοσμημάτων της, κυρίως Apache, Hopi και Navajo.\nΠάντα προσαρμόζοντας, το κόσμημά τους άρχισε να κατασκευάζεται από οποιαδήποτε τεχνολογία είναι διαθέσιμη, ακόμη και από την σύγχρονη εποχιακή κατασκευή από χάλυβα και τιτάνιο. Σήμερα, η Native American κοσμήματα θεωρείται ως ένα από τα πιο σφιχτά επικεντρωμένα σχέδια κοσμημάτων στον κόσμο, τα οποία προβάλλουν τη μοναδική Ανδρικα Δαχτυλιδια φυλετική τους ενότητα μπροστά σε πολλές εξωτερικές επιρροές.


Γιατί το ροζ ελεφαντάκι έπεσε σε θλίψη και πώς ξαναβρήκε τη χαρά του - Eimaimama.gr\nΈνα βιβλίο με ένα τίτλο που τραβάει αμέσως την προσοχή. Και με ένα πολύ όμορφο φωτεινό εξώφυλλο! Και μια ιστορία για την διαφορετικότητα, την θλίψη και την απώλεια.\nΟ Μπένο είναι ένα χαρούμενο ροζ ελεφαντάκι που έχει ένα καλύτερο φίλο τον Φρέντι. Όμως μια μέρα οι δυο φίλοι πρέπει να αποχωριστούν μιας και ο Φρέντι αναγκάζεται να μετακομίσει μακριά και ο Μπένο είναι πολύ θλιμμένος. Δεν θέλει να φάει, να παίξει και γενικά δεν έχει όρεξη για τίποτα. Όλοι οι ελέφαντες στην αγέλη ανησυχούν και του δίνουν διάφορες συμβουλές. Αλλά τίποτα δεν τον κάνει να νοιώσει καλύτερα και αποφασίζει να μιλήσει στην σοφή κουκουβάγια Εύρηκα. Η κουκουβάγια τον ακούει προσεκτικά και του δίνει πολύτιμες συμβουλές για να ξαναβρεί την χαρά του.\nΟι συμβουλές της σοφής κουκουβάγιας δεν δείχνουν τον εύκολο δρόμο. Δεν του λέει ότι θα ξεχάσει τη θλίψη του από την μια μέρα στην άλλη. Του εξηγεί πώς να βιώσει, να εκφράσει και να αποδεχτεί αυτά που νοιώθει. Γιατί η θλίψη και ο πόνος που φέρνει μια απώλεια είναι ένα φυσιολογικό συναίσθημα. Το ελεφαντάκι ξαναβρίσκει τη χαρά του αλλά η απώλεια του φίλου του συνεχίζει να υφίσταται. Όμως πια ξέρει ότι τα προβλήματα μπορούν να αντιμετωπιστούν ακόμα και αν δεν είναι αναστρέψιμα.\nΗ ιστορία είναι της παιδοψυχολόγου Monica Weitze και οι υπέροχες εικόνες του Eric Battut. Ένα πραγματικά υπέροχο βιβλίο που μιλάει για την απώλεια, τον πόνο, την φιλία. Εξαιρετικό ανάγνωσμα και αφορμή για να συζητήσουμε με τα παιδιά μας το θέμα της απώλειας, που είναι δύσκολο στην κατανόηση του.\nΑπευθύνεται σε παιδιά από τεσσάρων ετών και κυκλοφορεί από τις εκδόσεις ΗΛΙΒΑΤΟΝ που πραγματικά εκδίδουν μικρά διαμαντάκια.\nΝατάσα Σεπτέμβριος 05, 21:21\nΤο'χουμε κι εμείς, συμπαθέστατο είναι!


Καθαρότερο το νερό της τουαλέτας, από τα παγάκια πολλών εστιατορίων στην Βρετανία! - MySalonika\nΑπίστευτο κι όμως αληθινό! Τα παγάκια, όμως, που διατίθενται προς κατανάλωση σε έξι στα δέκα πιο δημοφιλή εστιατόρια της Βρετανίας -κυρίως fast food- έχουν περισσότερα βακτήρια από το νερό της τουαλέτας.\nΣύμφωνα με δημοσίευμα της «Daily Mail», η έρευνα που διεξήχθη σε αλυσίδες εστιατορίων, όπως McDonald's, Burger King, KFC, Starbucks, Cafe Rouge και Nandos, έδειξε ότι τα περισσότερα παγάκια που δροσίζουν τα ποτά των πελατών έχουν περισσότερα μικρόβια από το νερό τουαλέτας.\nΟι ειδικοί, κατά την δειγματοληπτική εξέταση, κατέληξαν στο συμπέρασμα ότι η ποσότητα των μικροβίων που εντοπίστηκε στα παγάκια των εστιατορίων, δεν θέτει σε κίνδυνο την δημόσια υγεία ωστόσο, σε τέσσερα δείγματα, τα βακτήρια που ανιχνεύτηκαν ήταν επικίνδυνα για τους καταναλωτές .\nΠου θα γίνουν προσλήψεις εποχικού προσωπικού;